cyanic-selkie/wikianc huggingface dataset:
പൊൻകുന്നം പുതിയകാവ്‌ ദേവീക്ഷേത്രം
അവലംബം
വർഗ്ഗം:കോട്ടയം ജില്ലയിലെ ക്ഷേത്രങ്ങൾ
കലികാലം (കവിത)
എം.എൻ. പാലൂർ രചിച്ച കലികാലം എന്ന കൃതിക്കാണ് 1983-ൽ കവിതാസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചത്
നാരകക്കാളി
നഗരങ്ങളിലും, നാട്ടിൻപുറങ്ങളിലും, വനങ്ങളിലും ധാരാളമായി കാണാറുള്ള ചിത്രശലഭമാണ് നാരകക്കാളി(Common Mormon - Papilio polytes). മോർമൺ ചിത്രശലഭം എന്നും ഇതിനെ വിളിയ്ക്കുന്നു. വലിയ ചിറകുകളുള്ള ഇവ ഉദ്യാനങ്ങളിൽ സാധാരണ കാണാറുള്ള ഷഡ്‌പദമാണ്.
പേരിന് പിന്നിൽ
ഈ വിഭാഗത്തിൽ പെടുന്ന ശലഭങ്ങൾ പ്രധാനമായും നാരകങ്ങളിൽ മുട്ടയിടുന്നതുകൊണ്ടാണ് നാരകക്കാളി എന്ന് വിളിയ്ക്കുന്നത്.
രൂപം
thumb|200px|left|അധികം അടയാളമുള്ള പെൺ ശലഭങ്ങൾ ആൺശലഭങ്ങൾക്ക് കറുത്ത ചിറകുകളാണുണ്ടാവുക, മുൻ‌ചിറകിൽ അരികുകളിലായി വെള്ളപ്പൊട്ടുകൾ കാണാം. പിൻ‌ചിറകുകളുടെ മധ്യഭാഗത്തായി നാലഞ്ച് വെളുത്ത പൊട്ടുകൾ ഉണ്ട്, പിൻ‌ചിറകുകളുടെ അരികുകളിലായി ചന്ദ്രക്കലയുടെ ആകൃതിയിൽ വെളുത്ത അടയാളങ്ങൾ കാണാം. പിൻ‌ചിറകുകൾ രണ്ടിലും നീളൻ വാലുകളുമുണ്ട്.
പെൺശലഭങ്ങൾ മൂന്നു വ്യത്യസ്ത നിറങ്ങളിലാണ് കണ്ടു വരുന്നത്. ആൺശലഭത്തിന്റെ നിറത്തോടുകൂടിയവ. പിൻ‌ചിറകുകളിൽ നീണ്ട വെളുപ്പും ചുവപ്പും അടയാളമുള്ളവ, പിൻ‌ചിറകുകളിൽ വെളുപ്പും കടും ചുവപ്പും ധാരാളം പാടുകളോടുകൂടിയവ. മിമിക്രി എന്ന ഒരു സൂത്രവിദ്യ കാണിക്കുന്ന സ്വഭാവക്കാരാണ്. ഇവയുടെ ശലഭപ്പുഴുക്കളുടെ ആരംഭദശയിൽ ചെടിയിൽ പറ്റിയിരിക്കുന്നത് കണ്ടാൽ ഇലയിൽ വീണുകിടക്കുന്ന പക്ഷി കാഷ്ടമാണെന്നെ തൊന്നുകയുള്ളൂ.
ആൺ പെൺ ശലഭങ്ങൾക്ക് കറുത്ത ശരീരമാണുണ്ടാവുക
പ്രത്യുത്പാദനം
നാരക വർഗ്ഗത്തിൽ പെട്ട ചെടികളിലാണ് മോർമൺ ശലഭങ്ങൾ സാധാരണ മുട്ടയിടുന്നത്. കറിവേപ്പും ചിലപ്പോൾ ഉപയോഗിക്കുന്നു. ഗോളാകൃതിയിലുള്ള മുട്ട തളിരിലകളിലും, ഇളംതണ്ടുകളിലും മഴക്കാലമല്ലാത്ത സമയങ്ങളിലിടുന്നു. മുട്ട വിരിഞ്ഞു വരുന്ന പുഴുവിന്(ലാർവ) ആദ്യം പക്ഷിക്കാഷ്ഠത്തിന്റെ നിറമായിരിക്കും. ഇക്കാരണം കൊണ്ടു ഇലയുടെ മുകളിൽ നിശ്ചലമായിരിക്കുന്ന പുഴുവിനെ ശത്രുക്കൾ ഉപേക്ഷിക്കുന്നു. പിന്നീട് നിറം പച്ചയായി മാറുന്നു, അപ്പോഴും ഇലയിൽ പറ്റിപ്പിടിച്ചിരിക്കുന്ന ഇവയെ കണ്ടെത്താൻ ബുദ്ധിമുട്ടായിരിക്കും. കണ്ണുകള് എന്ന് തോന്നിപ്പിക്കുന്ന രണ്ട് പാടുകൾ പ്യൂപ്പയാകുന്നതിന് തൊട്ടു മുമ്പുള്ള ലാർവ്വയ്ക്കുണ്ട്. തുന്നാരൻ കിളി, ഓലേഞ്ഞാലി, ചെമ്പോത്ത്, ചിലന്തികൾ, തൊഴും‌പ്രാണികൾ മുതലായവയാണ് പ്രധാന ശത്രുക്കൾ. ശത്രുക്കൾ അടുത്തു വരുമ്പോൾ ശിരസ്സിലെ കണ്ണുപോലുള്ള ഭാഗങ്ങൾ കാട്ടി അവയെ ഭയപ്പെടുത്തുന്നു. വായ്ക്കുള്ളിലെ കടും ചുവപ്പവയവം കാട്ടിയും, ദുർഗന്ധമുള്ള ഒരു ദ്രവം പുറത്തുവിട്ടും ശത്രുക്കളെ പുഴുക്കൾ തുരത്താറുണ്ട്.
അപകടഘട്ടങ്ങൾ തരണം ചെയ്ത് പൂർണ്ണവളർച്ചയെത്തിയ പുഴു, സുരക്ഷിതമായ സ്ഥലം കണ്ടെത്തി പിൻ‌കാലുകൾ കൊണ്ടു പിടിച്ചിരുന്ന് ശരീരം വളച്ച് നിദ്രയാരംഭിക്കുന്നു. ക്രമേണ നാരുകൾ ശരീരത്തിൽ നിന്നും വന്ന് പുഴുവിനെ പ്യൂപ്പ ആക്കി മാറ്റുന്നു. 21 ദിവസങ്ങൾ കഴിയുമ്പോൾ പ്യൂപ്പയുടെ കവചം പൊളിച്ച് ശലഭം പുറത്തു വരുന്നു.
പുറം കണ്ണികൾ
വർഗ്ഗം:കിളിവാലൻ ചിത്രശലഭങ്ങൾ വർഗ്ഗം:കേരളത്തിലെ ചിത്രശലഭങ്ങൾ വർഗ്ഗം:ശലഭത്താര
കടമ്മനിട്ടയുടെ കവിതകൾ
കടമ്മനിട്ട രാമകൃഷ്ണന്റെ കടമ്മനിട്ടയുടെ കവിതകൾ എന്ന കവിതാസമാഹാരത്തിനാണ് 1982-ലെ കേരള സാഹിത്യ അക്കാദമി പുരസ്കാരം ലഭിച്ചത്.
അവലംബം
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:മലയാളകവിതകൾ വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
പുഷ്കർ മേള
ഇന്ത്യയിലെ ഏറ്റവും വലിയ ഒട്ടകച്ചന്തയാണ് രാജസ്ഥാനിലെ പുഷ്കറിൽ നടക്കുന്ന പുഷ്കർ മേള. ഒരു ഗോത്ര ആഘോഷമായ പുഷ്കർ മേള ലോകത്തിലെ തന്നെ ഏറ്റവും വലിയ ഒട്ടക മേളയായാണ് കണക്കാക്കപ്പെടുന്നത്. രാജസ്ഥാന്റെ സാംസാകാരിക പൈതൃകം എടുത്തുകാണിക്കുന്ന ഈ മേള, ഹിന്ദുകലണ്ടർ പ്രകാരം കാർത്തിക ഏകാദേശി മുതൽ പൗർണമി നാൾ വരെയാണ് ആഘോഷിക്കുന്നത്. രാജസ്ഥാനിലേക്ക് നിരവധി സഞ്ചാരികൾ ഒഴുകിയെത്തുന്ന ആഘോഷം കൂടിയാണ് ഇത്.
ഒട്ടക പന്തയത്തോടെയാണ് പുഷ്കർ മേളയെന്ന മഹാ ഉത്സവത്തിന് തുടക്കമാകുന്നത്. ഒട്ടകപന്തയത്തിന് ശേഷം സംഗീതം, നൃത്തം, കലാപ്രദർശനങ്ങൾ തുടങ്ങി നിരവധി കാര്യങ്ങളാണ് ഇവിടെ നടക്കാറുള്ളത്. നാടൻകലാകാരൻമാരുടെ കലാപ്രകടനങ്ങൾ മുതൽ വിവിധ നിറങ്ങൾ ചാർത്തി അലങ്കരിക്കപ്പെട്ട ഒട്ടകങ്ങൾ പുഷ്കർ മേളയുടെ പ്രധാന ആകർഷണമാണ്. കർഷകരും കച്ചവടക്കാരും തുടങ്ങി രാജസ്ഥാന്റെ നാനാഭാഗത്ത് നിന്നുള്ള ആളുകൾ ഇവിടെ ഈ ദിവസങ്ങളിൽ സമ്മേളിച്ച് ആഘോഷങ്ങളിൽ പങ്കെടുക്കുകയും കന്നുകാലികച്ചവടം നടത്തുകയും ചെയ്യുന്നു. ഒട്ടകങ്ങൾ, ചെമ്മരിയാടുകൾ, കോലാടുകൾ, പശുക്കൾ തുടങ്ങി എല്ലാവിധ കന്നുകാലികളേയും ഇവിടെ വാങ്ങാനും വിൽക്കാനും ഈ ദിവസങ്ങളിൽ സാധിക്കും. രാജസ്ഥാന്റെ മരുപ്രദേശ ഗ്രാമങ്ങളിൽ ഒട്ടകങ്ങളെ വളർത്തുന്നവർ അവയെ വിൽക്കാൻ എത്തുന്നതു പുഷ്കറിലെ മേളയിലാണ്. ആൺ, പെൺ ഒട്ടകങ്ങൾ മുതൽ നൃത്തമാടാൻവരെ പരിശീലിച്ചിട്ടുള്ള ഒട്ടകങ്ങൾ വരെ മേളയിൽ വിൽപനയ്ക്കെത്തും. സാധാരണ ഒട്ടകങ്ങൾ 25000 മുതൽ 30000 വരെ രൂപയ്ക്കു വിറ്റുപോകുമ്പോൾ നൃത്തമാടുന്നവയ്ക്ക് ഒരു ലക്ഷത്തിനു മുകളിലാണു വില.
എത്തിച്ചേരാൻ
അജ്മീർ ബസ് സ്റ്റാൻഡിൽ നിന്ന് 15 കിലോമീറ്ററും. റെയിൽവെ സ്റ്റേഷനിൽ നിന്ന് 14 കിലോമീറ്ററും അകലെയാണ് പുഷ്കർ.
അവലംബം
വർഗ്ഗം:കാർഷികമേളകൾ
മൗറിസ് സെൻഡാക്ക്
പുറത്തേക്കുള്ള കണ്ണികൾ
വർഗ്ഗം:അമേരിക്കൻ ചിത്രകാരന്മാർ വർഗ്ഗം:1928-ൽ ജനിച്ചവർ
മുറിപ്പാറ
9.23866°N, 76.73075°W
വർഗ്ഗം:പത്തനംതിട്ട ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ
റോസ് മേരി
മലയാളത്തിലെ പ്രമുഖ സാഹിത്യകാരിയാണ് റോസ് മേരി.
ജീവിതരേഖ
1956 ജൂൺ 22-നു കാഞ്ഞിരപ്പള്ളിയിൽ ജനിച്ചു. പിതാവ്: ഡോ. കെ.സി. ചാക്കോ (പാപ്പച്ചൻ) കടമപ്പുഴ. മാതാവ്: റോസമ്മ. പാറത്തോട് ഗ്രേസി മെമ്മോറിയൽ സ്കൂൾ, കാഞ്ഞിരപ്പള്ളി സെന്റ് ഡൊമിനിക്സ് കോളെജ്, തിരുവനന്തപുരം മാർ ഇവാനിയോസ് കോളെജ്, ചിദംബരം അണ്ണാമല സർവകലാശാല, തിരുവനന്തപുരം പ്രസ്സ് ക്ലബ് എന്നിവിടങ്ങളിലായി വിദ്യാഭ്യാസം. ഇംഗ്ലീഷ് സാഹിത്യത്തിൽ ബിരുദാനന്തര ബിരുദവും ജേണലിസത്തിൽ ഡിപ്ലോമയും നേടിയിട്ടുണ്ട്. മാതൃഭൂമി ദിനപത്രത്തിന്റെ എഡിറ്റോറിയൽ വിഭാഗത്തിലും ഇന്ത്യാ ടുഡേ (മലയാളം) ടെലിവിഷൻ കറസ്പോണ്ടന്റായും ജോലിചെയ്തിട്ടുണ്ട്.
കൃതികൾ
ബന്ധനസ്ഥനായ വിഘ്നേശ്വരൻ
ദേവസ്വം ഉടമ്പടി വിളംബരം 1906
തിരുവതാംകൂർ രാജ്യത്തിന് കീഴിലുള്ള ക്ഷേത്രപരിപാലനം ആ രാജ്യം വാണിരുന്ന രാജാക്കന്മാർ തങ്ങളുടെ കടമയായി കണ്ടിരുന്നു. ക്ഷേത്രങ്ങളുടെ വരുമാനം രാജ്യത്തിന്റെ ചെലവുകൾക്കായി അവർ ഒരിക്കലും ഉപയോഗിച്ചിരുന്നില്ല. എന്നാൽ ബ്രിറ്റീഷുകാർ വേലു തമ്പി ദളവ യുമായി ഉണ്ടായ യുദ്ധത്തിന്റെ സകല ചെലവും തിരുവതാംകൂർ വഹിക്കണം എന്ന നിലപാട് എടുത്തതോടു കൂടി ആ രാജ്യത്തിന് അത് താങ്ങാൻ ആകാത്ത തുകയായി വളർന്നു. ഈ അവസരത്തിൽ തിരുവതാംകൂർ രാജ്യം നേരിട്ട് ബ്രിട്ടീഷ് ഭരണത്തിന് കീഴിൽ ആക്കുന്നതിനെ കുറിച്ച് പോലും അന്ന് ദിവാൻ ആയി സ്ഥാനം ഏറ്റടുത്ത കേണൽ മൺറോ ആലോചിച്ചു. ഇത് ഒഴിവാക്കാൻ കണ്ട ഒരു മാർഗ്ഗം ദേവസ്വം വരുമാനം  കൂടി ചേർത്ത് രാജ്യ വരുമാനം (പണ്ടാരം വക) വർദ്ധിപ്പിക്കുക എന്നതായിരുന്നു. ഇത്തരത്തിൽ വരുമാനം വർധിപ്പിച്ചു മൂന്നു  വർഷത്തിനുള്ളിൽ ബ്രിട്ടീഷ് ഗവേണ്മെന്റിനുള്ള കുടിശ്ശിക പിരിച്ചെടുക്കുവാൻ മൺറോയ്ക്ക് കഴിഞ്ഞു. എന്നാൽ ഇത് ക്ഷേത്രങ്ങളുടെ തകർച്ചക്ക് തുടക്കം ആവുകയും ചെയ്തു.
അവലംബം
വർഗ്ഗം:വിളംബരങ്ങൾ
ടൂത്ത് പേസ്റ്റ്
thumb|200px|ട്യൂബിൽ നിന്നും ടൂത്ത് പേസ്റ്റ് ബ്രഷിലേക്ക് തേച്ച് പിടിപ്പിക്കുന്നു പല്ല് തേച്ച് വൃത്തിയാക്കാനുപയോഗിക്കുന്ന ഒരു രാസപദാർതഥമാണ് ടൂത്ത് പേസ്റ്റ്. പല്ലുകളുടെ പ്രതലം ഉരച്ചു വൃത്തിയാക്കുന്നതിനാവശ്യമായ അപഘർഷകങ്ങൾ (abrasives), പതയുണ്ടാക്കുന്ന വസ്തുക്കൾ (foaming agents), ബന്ധകങ്ങൾ, സ്വാദും മണവും നിറവും നൽകുന്ന പദാർഥങ്ങൾ, വായുവുമായി സമ്പർക്കമുണ്ടാകുമ്പോൾ കട്ടിയാവാതിരിക്കുന്നതിനാവശ്യമായ ഈർപ്പം ആഗിരണം ചെയ്യുന്ന പദാർഥങ്ങൾ (humectants) എന്നിവ ചേർത്ത് കുഴമ്പു പാകത്തിലാണ് ടൂത്ത് പേസ്റ്റ് നിർമ്മിക്കുന്നത്.
ഘടകങ്ങൾ
കാൽസിയത്തിന്റെയോ മഗ്നീഷ്യത്തിന്റെയോ കാർബണേറ്റുകൾ, കാൽസിയം പൈറോ ഫോസ്ഫേറ്റ്, ഹൈഡ്രോക്സി അപ്പറ്റൈറ്റ്, ട്രൈ കാൽസിയം ഫോസ്ഫേറ്റ്, കൽക്കരി എന്നിവയാണ് സാധാരണ ഉപയോഗിക്കാറുള്ള അപഘർഷക വസ്തുക്കൾ. കാഠിന്യവും തരികളുടെ വലിപ്പവുമാണ് അപഘർഷകങ്ങളുടെ പ്രയോഗക്ഷമത നിർണയിക്കുന്ന ഘടകങ്ങൾ. പല്ലുകൾക്ക് വെൺമ നൽകാൻ സഹായിക്കുന്ന തരം ടൂത്ത് പേസ്റ്റുകളിൽ അപഘർഷകങ്ങൾ കൂടുതൽ ഉൾക്കൊള്ളിച്ചിരിക്കും. ഈ പദാർഥങ്ങൾ പല്ലുകളുടെ പ്രതലത്തിലടിഞ്ഞുകൂടുന്ന മാലിന്യങ്ങളെ ഉരച്ചുനീക്കുമെങ്കിലും ഇനാമലിനു പോറലും ക്ഷതവും ഏല്പിക്കാൻ സാധ്യതയുണ്ട്.
നവീനകാലത്തെ ടൂത്ത് പേസ്റ്റ്
thumb|ആധുനിക ടൂത്ത് പേസ്റ്റ് പതിനെട്ടാം നൂറ്റാണ്ടിലെ അമേരിക്കൻ ബ്രീട്ടീഷ് ഉല്പന്നമാണ് ഇത് എന്നു പറയാം. മറ്റ് സൂത്രവാക്യങ്ങൾ അറിയപ്പെടുന്നത് dragon's blood (a resin), cinnamon, and burnt alum. എന്നിങ്ങനെയാണ്.
മറ്റ് ലിങ്കുകൾ
വർഗ്ഗം:ഗാർഹിക ഉല്പന്നങ്ങൾ വർഗ്ഗം:വ്യാവസായികോൽപ്പന്നങ്ങൾ
മഹാത്മാഗാന്ധി സർവ്വകലാശാല
ലഘുചിത്രം|മഹാത്മാഗാന്ധി     സർവ്വകലാശാല മഹാത്മാഗാന്ധി സർവ്വകലാശാല അഥവാ എം.ജി.യൂണിവേഴ്‌സിറ്റി 1983 ഒക്ടോബർ 2-നാണ്‌ സ്ഥാപിതമായത്. കോട്ടയം ജില്ലയിലെ അതിരമ്പുഴയാണ് സർവ്വകലാശാലയുടെ ആസ്ഥാനം. കേരളത്തിലെ പ്രധാന സർവ്വകലാശാലകളിലൊന്നായ മഹാത്മാഗാന്ധി സർവ്വകലാശാല തെക്കൻ കേരളത്തിൽ നിന്നുള്ള ജനങ്ങളുടെ ഉന്നത വിദ്യാഭ്യാസ ആവശ്യങ്ങൾ നിറവേറ്റാൻ ശ്രമിക്കുന്ന ഒരു പ്രധാന വിദ്യാഭ്യാസ സ്ഥാപനമാണ്. കോട്ടയത്ത് നിന്ന് 12 കിലോമീറ്റർ അകലെ അതിരമ്പുഴയിലെ 110 ഏക്കർ പ്രിയദർശിനി ഹിൽസ് കാമ്പസിൽ സജ്ജീകരിച്ചിരിക്കുന്ന സർവകലാശാലയ്ക്ക് കോട്ടയത്ത് രണ്ട് സാറ്റലൈറ്റ് കാമ്പസുകളും ഉണ്ട്.സർവ്വകലാശാലയ്ക്ക് കോട്ടയം, എറണാകുളം, ഇടുക്കി, പത്തനംതിട്ട, ആലപ്പുഴ എന്നീ റവന്യൂ ജില്ലകളുടെ അധികാരപരിധിയുണ്ട്.സർവ്വകലാശാല അതിന്റെ 23 യൂണിവേഴ്‌സിറ്റി ഡിപ്പാർട്ട്‌മെന്റുകൾ, 2 ഇന്റർനാഷണൽ, ഇന്റർ യൂണിവേഴ്‌സിറ്റി സെന്റർ, 7 ഇന്റർ യൂണിവേഴ്‌സിറ്റി സെന്ററുകൾ, 10 ഇന്റർ സ്‌കൂൾ സെന്ററുകൾ, 77 ഗവ./എയ്ഡഡ് അഫിലിയേറ്റഡ് കോളേജുകൾ എന്നിവയിലൂടെ ബിരുദ, ബിരുദാനന്തര, എം ഫിൽ, ഡോക്ടറൽ തലങ്ങളിൽ വിവധ  പ്രോഗ്രാമുകൾ/കോഴ്സുകൾ  നടത്തുന്നു. 10 സ്വയംഭരണ കോളേജുകൾ, 200 അൺ എയ്ഡഡ് അഫിലിയേറ്റഡ് കോളേജുകളും 199 അംഗീകൃത ഗവേഷണ കേന്ദ്രങ്ങളും സർവകലാശാലയ്ക്ക് കീഴിൽ പ്രവർത്തിക്കുന്നുണ്ട്. എഞ്ചിനീയറിംഗ്, ടെക്‌നോളജി, ലീഗൽ സ്റ്റഡീസ്, പെഡഗോഗി, ഫാർമസി, നഴ്‌സിംഗ് തുടങ്ങിയ പ്രൊഫഷണൽ വിഷയങ്ങൾക്ക് പുറമെ സയൻസ്, സോഷ്യൽ സയൻസ്, ഹ്യുമാനിറ്റീസ് എന്നിവയുടെ ഇന്റർ ഡിസിപ്ലിനറിയിലും പരമ്പരാഗത വിഷയങ്ങളിലും ഈ സ്ഥാപനങ്ങളിൽ ഉന്നത വിദ്യാഭ്യാസം നൽകിവരുന്നു.
വ്യവസായ, വിപണി ആവശ്യകതകൾക്ക് അനുസൃതമായി അഫിലിയേറ്റഡ് കോളേജുകളിലൂടെ അണ്ടർ ഗ്രാജുവേറ്റ്, ബിരുദാനന്തര, പ്രൊഫഷണൽ പ്രോഗ്രാമുകളിലെ വൈവിധ്യമാർന്ന സ്പെഷ്യലൈസേഷനുകൾക്ക് സർവകലാശാല പ്രശസ്തമാണ്. ബാച്ചിലർ ഓഫ് ആർട്‌സിന് (ബിഎ) 52 സ്പെഷ്യലൈസേഷനുകളും ബാച്ചിലർ ഓഫ് സയൻസിനു(ബിഎസ് സി) 43 സ്പെഷ്യലൈസേഷനുകളും ബാച്ചിലർ ഓഫ് കോമേഴ്സിൽ(ബികോം) 14 സ്പെഷ്യലൈസേഷനുകളും ബാച്ചിലർ ഓഫ് ടെക്നോളജിയിൽ(ബി.ടെക്) 8 സ്പെഷ്യലൈസേഷനുകളും മാസ്റ്റർ ഓഫ് ആർട്‌സിന്(എം എ) 27 സ്പെഷ്യലൈസേഷനുകളും  മാസ്റ്റർ ഓഫ് സയൻസിനു(എംഎസ് സി) 44 സ്പെഷ്യലൈസേഷനുകളും മാസ്റ്റർ ഓഫ് കോമേഴ്സിൽ(ബികോം)  10  സ്പെഷ്യലൈസേഷനുകളും  മാസ്റ്റർ ഓഫ് ടെക്നോളജിയിൽ(എം .ടെക്)  6 സ്പെഷ്യലൈസേഷനുകളും സർവകലാശാല വാഗ്ദാനം ചെയ്യുന്നു.
റാങ്കിങ്
ഇന്ത്യൻ ഗവൺമെന്റിന്റെ മാനവ വിഭവശേഷി വികസന മന്ത്രാലയം നടത്തിയ ദേശീയ സ്ഥാപന റാങ്കിംഗ് ഫ്രെയിം വർക്കിൽ (NIRF 2018) മഹാത്മാഗാന്ധി സർവകലാശാല 34-ാം സ്ഥാനത്താണ്. 2018-ലെ ഇന്ത്യാ ടുഡേ–എംഡിആർഎ റാങ്കിംഗിൽ മഹാത്മാഗാന്ധി സർവകലാശാല 11-ാം സ്ഥാനത്താണ്. ബൗദ്ധിക ഉൽപ്പാദനക്ഷമതയുടെ കാര്യത്തിൽ CSIR, സയൻസ് ഫാക്കൽറ്റിയുടെ എച്ച്-ഇൻഡക്‌സിന്റെ അടിസ്ഥാനത്തിൽ 19-ആം സ്ഥാനമാണ് CSIR നൽകിയത്. അടുത്തിടെ യൂണിവേഴ്സിറ്റി എൻഐആർഎഫ് റാങ്കിംഗിൽ 30-ാം സ്ഥാനം നേടിയിട്ടുണ്ട് (ഏപ്രിൽ 2019).
സർവകലാശാലയിലെ വിവിധ പഠന വകുപ്പുകൾ/കേന്ദ്രങ്ങൾ
I)പഠന വകുപ്പുകൾ/സ്കൂളുകൾ
1.സ്കൂൾ ഓഫ് ബിഹേവിയറൽ സയൻസസ്
2.സ്കൂൾ ഓഫ് ബയോസയൻസസ്
3.സ്കൂൾ ഓഫ് കെമിക്കൽ സയൻസസ്
4.സ്കൂൾ ഓഫ് കമ്പ്യൂട്ടർ സയൻസസ്
5.സ്കൂൾ ഓഫ് ഡിസ്റ്റൻസ് എഡ്യൂക്കേഷൻ
6.സ്കൂൾ ഓഫ് എൻവയോൺമെന്റൽ സയൻസസ്
7.സ്കൂൾ ഓഫ് ഗാന്ധിയൻ തൊട്ട്സ് & ഡെവലൊപ്മെന്റൽ സ്റ്റഡീസ്
8.സ്കൂൾ ഓഫ് ഇന്റർനാഷണൽ റിലേഷൻസ് ആൻഡ് പൊളിറ്റിക്സ്
9.സ്കൂൾ ഓഫ് ഇന്ത്യൻ ലീഗൽ തൊട്ട്സ്
10.സ്കൂൾ ഓഫ് ലെറ്റേഴ്സ്
11.സ്കൂൾ ഓഫ് മാനേജ്മെന്റ് ആൻഡ് ബിസിനസ് സ്റ്റഡീസ്
12.സ്കൂൾ ഓഫ് പ്യുവർ ആൻഡ് അപ്ലൈഡ് ഫിസിക്സ്
13.സ്കൂൾ ഓഫ് പെഡഗോഗിക്കൽ സയൻസസ്
14.സ്കൂൾ ഓഫ് സോഷ്യൽ സയൻസസ്
17.ലൈഫ് ലോംഗ് ലേണിംഗ് ആൻഡ് എക്സ്റ്റൻഷൻ വകുപ്പ്
18.സ്കൂൾ ഓഫ് മാത്തമാറ്റിക്സ് ആൻഡ് സ്റ്റാറ്റിസ്റ്റിക്സ്
19.സ്കൂൾ ഓഫ് ആർട്ടിഫിഷ്യൽ ഇന്റലിജൻസ് ആൻഡ് റോബോട്ടിക്സ്
20.സ്കൂൾ ഓഫ് നാനോ സയൻസ് ആൻഡ് നാനോ ടെക്നോളജി
21.സ്കൂൾ ഓഫ് എനർജി മെറ്റീരിയൽസ്
23.സ്കൂൾ ഓഫ് ഡാറ്റ അനലിറ്റിക്സ്
24.സ്കൂൾ ഓഫ് പോളിമർ സയൻസ് ആൻഡ് ടെക്നോളജി
1.ഇന്റർ യൂണിവേഴ്സിറ്റി സെന്റർ ഫോർ ഡിസെബിലിറ്റി സ്റ്റഡീസ്
2.ഇന്റർ യൂണിവേഴ്സിറ്റി സെന്റർ ഫോർ സോഷ്യൽ സയൻസ് റിസർച്ച് ആൻഡ് എക്സ്റ്റൻഷൻസ്
3.ഇന്റർ യൂണിവേഴ്സിറ്റി ഇൻസ്ട്രുമെന്റേഷൻ സെന്റർ
4.പരിസ്ഥിതി പഠനത്തിനും സുസ്ഥിര വികസനത്തിനുമുള്ള വിപുലമായ കേന്ദ്രം(ACCESSD)
5.ഇന്റർ യൂണിവേഴ്സിറ്റി സെന്റർ ഫോർ ബയോമെഡിക്കൽ റിസർച്ച്
7.ജൈവകൃഷിക്കും സുസ്ഥിര കൃഷിക്കുമുള്ള ഇന്റർ യൂണിവേഴ്സിറ്റി സെന്റർ
III)അന്താരാഷ്ട്ര കേന്ദ്രങ്ങൾ
IV)ഇന്റർ സ്കൂൾ സെന്ററുകൾ
V)മറ്റ് കേന്ദ്രങ്ങൾ
VI)അക്കാദമിക് ചെയറുകൾ
പുറത്തേക്കുള്ള കണ്ണികൾ
വർഗ്ഗം:മഹാത്മാഗാന്ധി സർവ്വകലാശാല വർഗ്ഗം:കേരളത്തിലെ സർവ്വകലാശാലകണിൾ
ഗോമുഖ്
thumb|150px|right|ഗംഗാനദി ഇവിടെനിന്ന് ഉദ്ഭവിക്കുന്നു ഭൂരിഭാഗം ഇന്ത്യക്കാരുടെ ജീവിതത്തിലും വിശ്വാസങ്ങളിലും നിറഞ്ഞുനിൽക്കുന്ന ഗംഗാ നദി തുടങ്ങുന്നത് ഇവിടെ നിന്നാണ്. ദെൽഹിയിൽ നിന്ന് ഹരിദ്വാർ, ഉത്തരകാശി, ഗംഗോത്രി വഴി ഗോമുഖിൽ എത്താം. ഗംഗോത്രി വരെയേ വാഹന സൗകര്യമുള്ളൂ. അവിടെ നിന്നു 19 കിലോമീറ്റർ ഹിമാലയൻ മലനിരകളിലൂടെ കാൽനടയായി കയറണം. ഗംഗ ഇവിടെ ഭാഗീരഥിയാണ്. കൂറ്റൻ മഞ്ഞ് മലയിൽനിന്ന് ഒരു ഗുഹയിലൂടെ ഗംഗ പ്രത്യക്ഷപ്പെടുകയാണ് ഇവിടെ. ഈ ഗുഹാമുഖത്തിന് പണ്ട് പശുവിന്റെ മുഖവുമായി സാദൃശ്യം ഉണ്ടായിരുന്നതുകൊണ്ടാണ് ഗോമുഖ് എന്ന പേരു ലഭിച്ചത്. മെയ് മുതൽ ഒക്ടോബർ വരെയേ ഇവിടെ എത്തിച്ചേരാനാകൂ, നവംബർ മുതൽ ഏപ്രിൽ വരെ ഈ പ്രദേശമാകെ മഞ്ഞു മൂടിക്കിടക്കും.
ഐതിഹ്യം
ഭഗീരഥൻ തന്റെ കഠിന തപസ്സിലൂടെ ശിവനെ പ്രസാദിപ്പിച്ച് ഗംഗയെ ഭൂമിയിലേക്കെത്തിച്ചുവെന്നാണ് ഐതിഹ്യം.
ടിസോ നദി
കിഴക്കൻ യൂറോപ്പിലെ ഒരു നദിയായ ടിസോ ഡാന്യൂബിന്റെ പ്രധാന പോഷകനദിയാണ്. ബ്ലാക് ടിസോ, വൈറ്റ് ടിസോ എന്നീ അരുവികൾ കൂടിച്ചേർന്നാണ് ടിസോ രൂപംകൊള്ളുന്നത്. പടിഞ്ഞാറൻ ഉക്രെയ്നിലെ കാർപേതിയൻ മലനിരകളിൽ വച്ചാണിവ യോജിക്കുന്നത്. ഉക്രെയ് ൻ, ഹംഗറി, യൂഗോസ്ലാവിയ എന്നീ രാജ്യങ്ങളിലൂടെ ഒഴുകുന്ന ടിസോ നദിക്ക് 1350 കി. മീറ്ററോളം നീളമുണ്ട്.
ഉത്തര യുഗോസ്ലാവിയയിലൂടെ ഏകദേശം 483 കി. മീ. ഡാന്യൂബിന് സമാന്തരമായി ഒഴുകുന്ന ടിസോ നൊവിസദിന് (Novisad) കിഴക്ക് വച്ച് ഡാന്യൂബിൽ സംഗമിക്കുന്നു. തുടക്കത്തിൽ വടക്കു കിഴക്കൻ ദിശയിലേക്കൊഴുകുന്ന നദി യുഗോസ്ലാവിയയിൽ പ്രവേശിക്കുന്നതോടെ തെക്കു പടിഞ്ഞാറൻ ദിശയിലും തെക്കൻ ദിശയിലും വഴിമാറി ഒഴുകുന്നു. യുഗോസ്ലാവിയയിൽ നിർമിച്ചിട്ടുള്ള നിരവധി കനാലുകൾ ഈ രണ്ടു നദികളെയും തമ്മിൽ ബന്ധിപ്പിക്കുന്നുണ്ട്. ഒരു ജലവൈദ്യുതോത്പാദന കേന്ദ്രവും ടിസോയിൽ പ്രവർത്തിക്കുന്നു. ജലസേചനവും ഈ പദ്ധതിയുടെ പരിധിയിൽ ഉൾപ്പെടുന്നു. കോറോസ, മുറേസൽ എന്നിവയാണ് ടിസോയുടെ പ്രധാന പോഷകനദികൾ. മത്സ്യസമ്പന്നമാണ് ടിസോ നദി. ഇത് നദിയുടെ പ്രാധാന്യം ഏറെ വർധിപ്പിക്കുവാൻ സഹായകമാകുന്നുണ്ട്.
പുറംകണ്ണികൾ
വർഗ്ഗം:ഹംഗറിയിലെ നദികൾ വർഗ്ഗം:ഉക്രൈനിലെ നദികൾ
ജബൽ അലി
ഐക്യ അറബ് എമിറേറ്റിലെ ദുബൈ പട്ടണത്തിൽ നിന്നും 35 കി.മീ. തെക്ക്പടിഞ്ഞാറ് മാറി സ്ഥിതിചെയ്യുന്ന ഒരു തുറമുഖ നഗരമാണ്‌ ജബൽ അലി(അറബിക്:جبل علي‎). 1977 ൽ പണിപൂർത്തിയായ ജബൽ അലി വില്ലേജ് മുന്നൂറിലാധികം ഭവനങ്ങളുള്ള വിദേശികളുടെ ഒരു പ്രധാന ആവാസകേന്ദ്രമായി വളർന്നിട്ടുണ്ട്. 67 ബർത്തുകളും 134.68 ചതുരശ്ര കി.മീ(52 ചതുരശ്ര മൈൽ) വലിപ്പവുമുള്ള ഈ തുറമുഖം ലോകത്തിലെ ഏറ്റവും വലിയ മനുഷ്യ നിർമ്മിത താവളവും മധ്യേഷ്യയിലെ ഏറ്റവും വലിയ തുറമുഖവുമാണ്‌. 120 രാജ്യങ്ങളിൽ നിന്നുള്ള 5,500 കമ്പനികൾക്ക് ഈ തുറമുഖ നഗരം കൂടൊരുക്കുന്നു.
സ്വതന്ത്ര വ്യാപാര മേഖലയിലെ പ്രത്യേക അവകാശങ്ങൾ ലക്ഷ്യം വെച്ച് കൂടുമാറുന്ന രാജ്യാന്തര സ്ഥാപനങ്ങൾക്ക് പ്രവേശനാനുമതി നൽകുന്ന വ്യവസായിക മേഖലയായ ജബൽ അലി സ്വതന്ത്രമേഖല(Jebel Ali Free Zone -JAFZ) സ്ഥാപിക്കപ്പെടുന്നത് 1985 ലാണ്‌. കോർപറേറ്റ് നികുതിയിൽ നിന്ന് 50 വർഷത്തേക്കുള്ള ഇളവ്,വരുമാന നികുതി ഇല്ലാത്തത്,കയറ്റുമതി-ഇറക്കുമതി തീരുവയില്ലാത്തത്, കറൻസിയിന്മേൽ നിയന്ത്രണമില്ലാത്തത്, എളുപ്പത്തിലുള്ള തൊഴിൽ നിയമനം എന്നിവ ഇവിടെ ലഭിക്കുന്ന പ്രത്യേക ഇളവുകളാണ്‌. അൽ മക്തൂം അന്തർദേശീയ വിമാനത്താവളം ഇപ്പോൾ പണി നടന്നു വരുന്നു.
അമേരിക്കക്ക് പുറത്ത് അമേരിക്കൻ വ്യോമയാന കപ്പലുകൾ ഏറ്റവും കൂടുതലായി സന്ദർശിക്കുന്ന ഒരു തുറമുഖമാണ്‌ ജബൽ അലി.
പുറത്തേക്കുള്ള കണ്ണികൾ
വർഗ്ഗം:ഐക്യ അറബ് എമിറേറ്റിലെ നഗരങ്ങൾ വർഗ്ഗം:ദുബായ്
സച്ചിദാനന്ദ് വിഷ്ണു ഘാട്ടെ
കമ്മ്യൂണിസ്റ്റ് പാർട്ടി ഓഫ് ഇന്ത്യയുടെ ആദ്യത്തെ ജനറൽ സെക്രട്ടറിയാണ് എസ്.വി ഘാട്ടെ (സച്ചിദാനന്ദ് വിഷ്ണു ഘാട്ടെ, 1896-1970) .1925-ൽ കാൺപൂരിൽ ചേർന്ന ഭാരതത്തിലെ കമ്മ്യൂണിസ്റ്റ് സംഘടനകളുടെ ആദ്യത്തെ ദേശീയ സമ്മേളനത്തിൽ വച്ചാണ് ഘാട്ടെ ഇന്ത്യൻ കമ്മ്യൂണിസ്റ്റ് പാർട്ടിയുടെ ആദ്യത്തെ ജനറൽ സെക്രട്ടറിയായി തെരഞ്ഞെടുക്കപ്പെട്ടത്.
അവലംബം
വർഗ്ഗം:കമ്യൂണിസ്റ്റ് നേതാക്കൾ
മാക് സംഖ്യ
ഒരു വസ്തുവിന്റെ ഒരു മാധ്യമത്തിന്റെ സഞ്ചാരവേഗതയും ആ മാധ്യമത്തിൽ ശബ്ദത്തിന്റെ വേഗതയും തമ്മിലുള്ള അനുപാതത്തിനെയാണ് മാക് സംഖ്യ എന്നുപറയുന്നത്. അന്തരീക്ഷം, ഉയരം, താപനില എന്നിവയുടെ അടിസ്ഥാനത്തിൽ ലായനികളുടെയും, വാതകങ്ങളുടേയും, വസ്തുക്കളുടെയും വേഗത മാറുന്നതിനാൽ അവയെ അതേ അവസ്ഥയിലുളള ശബ്ദ വേഗതയുമായി താരതമ്യം ചെയ്യുന്നതിന് മാക് സംഖ്യ ഉപയോഗിക്കുന്നു. ഇവ കൂടുതലായും വിമാനങ്ങളുടെ വേഗത സുചിപ്പിക്കാൻ ഉപയോഗിക്കുന്നു. മാക് സംഖ്യ ഒന്നിൽകൂടുതലായാൽ വസ്തു ശബ്ദാതിവേഗത്തിലാണ് എന്നുപറയാം. ഏണസ്റ്റ് മാക് എന്ന ശാസ്ത്ര‍ജ്ഞന്റെ സ്മരണാർത്ഥമാണ് ഈ പേര് നല്കിയത്.
സൂത്രവാക്യം
ഇതിൽ
മാക് സംഖ്യയുടെ അടിസ്ഥാനത്തിൽ നാമകരണം
M<1 : സബ്സോണിക്
0.8<M<1 : ട്രാൻസോണിക്
1<M<3 : സൂപ്പർസോണിക്
M>5 : ഹൈപ്പർസോണിക്
ബാഹ്യ ലിങ്കുകൾ
വർഗ്ഗം:സംഖ്യകൾ
തേനരുവി
കുഞ്ചാക്കോ സംവിധാനം ചെയ്ത് നിർമ്മിച്ച ഒരു മലയാളചലച്ചിത്രമാണ് തേനരുവി. പ്രേം നസീർ, വിജയശ്രീ, അടൂർ ഭാസി, ജി കെ പിള്ള, കെ. പി. ഉമ്മർ എന്നിവരാണ് പ്രധാന വേഷങ്ങൾ ചെയ്തിരിക്കുന്നത്. ജി ദേവരാജൻ സംഗീതസംവിധാനം നിർവഹിച്ചു
പവർ ട്രാൻസ്ഫോർമർ
വൈദ്യുതവിതരണശൃംഖലകളിൽ ഉപയോഗിക്കുന്ന ഉയർന്ന വിദ്യുത്‌തീവ്രതയും പ്രവാഹതീവ്രതയുമുള്ള ട്രാൻസ്ഫോർമറുകളാണു് പവർ ട്രാൻസ്ഫോർമറുകൾ എന്നറിയപ്പെടുന്നതു്. വൈദ്യുതോർജ്ജം ദേശവ്യാപകമായി എത്തിക്കുന്ന ഭീമമായ വിതരണസംവിധാനത്തിലെ ഏറ്റവും പ്രധാനപ്പെട്ട ഘടകങ്ങളിലൊന്നാണു് ഇവ.
ട്രാൻസ്ഫോർമറുകളുടെ ആവശ്യകത
ഒരു സ്ഥലത്തുനിന്നും മറ്റൊരു സ്ഥലത്തേക്കു് അനുസ്യൂതമായി വൻതോതിൽ ഊർജ്ജം ഏറ്റവും ക്ഷമതയോടെ കൊണ്ടുചെന്നെത്തിക്കാൻ നിലവിലുള്ള ഏറ്റവും നല്ല മാർഗ്ഗം വൈദ്യുതി ശൃംഖലകളാണു്. സ്ഥിരമായ പ്രതിഷ്ഠാപനങ്ങൾ വഴിഉയർന്ന തീവ്രതയുള്ള വൈദ്യുതി സർക്യൂട്ടുകളിലൂടെ ഊർജ്ജമ് രാജ്യമെമ്പാടും വിതരണംചെയ്യാൻ കഴിയും.
മനുഷ്യസുരക്ഷയേയും ഉപകരണസുരക്ഷയേയും മുൻനിർത്തി പ്രത്യേകം നിശ്ചയിക്കപ്പെട്ട, താരതമ്യേന ഇടത്തരം വോൾട്ടേജുള്ള വൈദ്യുതിസ്രോതസ്സുകളാണു് സാധാരണ നാം വീടുകളിലും വ്യവസായശാലകളിലും മറ്റും ഉപയോഗിക്കുന്നതു്. (ഭാരതത്തിൽ ഈ വോൾട്ടേജ് 230 വോൾട്ട് (സിംഗിൾ ഫേസ്) അല്ലെങ്കിൽ 400 വോൾട്ട് (ത്രീ ഫേസ്)ആണു്. ശ്രദ്ധാപൂർവ്വം ഉപയോഗിച്ചാൽ സാമാന്യം അപകടസാദ്ധ്യത കുറഞ്ഞതും അതേ സമയത്തു തന്നെ, നമ്മുടെ ഉപകരണങ്ങൾ ക്ഷമതയോടെ പ്രവർത്തിക്കാൻ പോരുന്നതുമായ വോൾട്ടേജ് ആണിതു്.)
കൂടുതൽ വോൾട്ടേജിനു് കുറഞ്ഞ കറന്റ്; പക്ഷേ, അതേ ശക്തി!
വീടുകളിൽ നിത്യോപയോഗത്തിനു തെരഞ്ഞെടുത്തിട്ടുള്ള വോൾട്ടേജ് നൂറുകണക്കിനു കിലോമീറ്റർ ദൂരത്തേക്കു് വൻതോതിൽ ഊർജ്ജം അയക്കുവാൻ ഒട്ടും അനുയോജ്യമല്ല.ഇതെന്തുകൊണ്ടാണെന്നു നോക്കാം.
ഒരു സെക്കന്റ് സമയം കൊണ്ട് ഒരു സർക്യൂട്ടിലൂടെ ഒഴുകുന്ന ഊർജ്ജത്തിന്റെ അളവിനെയാണു് ഇലക്ട്രിൿ പവർ അല്ലെങ്കിൽ വിദ്യുച്ഛക്തി എന്നു പറയുന്നതു്. ഈ ഊർജ്ജത്തിന്റെ നിരക്കു് സർക്യൂട്ടിലെ വോൾട്ടേജിന്റേയും കറന്റിന്റേയും അളവിനു് ആനുപാതികമാണു്. അതായത് വോൾട്ടേജ് കൂടിയാലും കറന്റ് കൂടിയാലും ഊർജ്ജനിരക്കു കൂടും. മറ്റൊരു വിധത്തിൽ പറഞ്ഞാൽ ഒരു നിശ്ചിത ഊർജ്ജം കടന്നുപോകുന്ന ഒരു സർക്യൂട്ടിൽ വോൾട്ടേജ് എത്ര കൂടുതലാണോ കറന്റ് അത്രയും കുറവു മതി.
പ്രസരണനഷ്ടം
വൻ‌തോതിൽ ഊർജ്ജം കടത്തിവിടുമ്പോൾ നമുക്കു് നിശ്ചിതമായ ഒരു സർക്യൂട്ട് വോൾട്ടേജ് തെരഞ്ഞെടുക്കേണ്ടി വരും. ഈ വോൾട്ടേജ് എത്ര കൂടുന്നോ അതിനനുസരിച്ച് കറന്റ് കുറക്കാം എന്നു മുകളിലെ സൂത്രവാക്യത്തിൽ നിന്നും മനസ്സിലായല്ലോ. കറന്റ് എത്ര കണ്ട് കുറയ്ക്കുവാൻ പറ്റുമോ അത്രയും നല്ലതാണു്. കാരണം കറന്റ് കുറയുംതോറും പ്രസരണനഷ്ടവും കുറയ്ക്കാൻ പറ്റും. പ്രസരണനഷ്ടം കണക്കാക്കുന്ന സൂത്രവാക്യം ഇതാണു്: :P = I^2 R. ഇതിൽ R എന്നതു് പ്രസരണസർക്യൂട്ടിലെ മൊത്തം പ്രതിരോധത്തിന്റെ അളവാണു്.
ഇവിടെ നമുക്കാവശ്യം പ്രസരണനഷ്ടമാവുന്ന പവർ ഏറ്റവും കുറയ്ക്കുക എന്നുള്ളതാണു്. ഒരു സർക്യൂട്ടിനെ സംബന്ധിച്ചിടത്തോളം പ്രതിരോധം R നിശ്ചിതവും സ്ഥിരവുമാണു്. കൂടാതെ ഈ സൂത്രവാക്യങ്ങളിൽ പവർ പ്രതിരോധത്തിനു് ആനുപാതികമായി മാത്രം കൂടുമ്പോൾ കറന്റിനു് വർഗ്ഗാനുപാതികമായാണു് കൂടുന്നതു്. (ഉദാഹരണത്തിനു് കറന്റ് ഇരട്ടിയാവുമ്പോൾ നഷ്ടമാവുന്ന പവർ ഇരട്ടിയല്ല, നാലുമടങ്ങാണു കൂടുന്നതു്. തിരിച്ചുപറഞ്ഞാൽ കറന്റ് പകുതിയാക്കാമെങ്കിൽ നഷ്ടമായിപ്പോവുന്ന പവർ നാലിലൊന്നാക്കി കുറയ്ക്കാം.
ഈ കാരണം കൊണ്ടാണു് ദൂരദിക്കിലേക്കു് വൈദ്യുതോർജ്ജം അയച്ചുകൊടുക്കുന്ന സർക്യൂട്ടുകളിൽ വളരെ ഉയർന്ന വോൾട്ടേജ് ഉപയോഗിക്കുന്നതു്. 11000V, 33000V, 66000V, 110000V, 220000V, 400000V, 765000V എന്നീ വോൾട്ടേജുകളാണു് ഇന്ത്യയിൽ ഇത്തരം സർക്യൂട്ടുകളിൽ ഉപയോഗിക്കുന്നതു്. പ്രായോഗിക സൌകര്യത്തിനു വേണ്ടി കിലോ വോൾട്ടുകളിലാക്കി (1000 V = 1 KV) ഇവയെ യഥാക്രമം 11KV, 33KV, 66KV, 110KV, 220KV, 400KV, 765KV എന്നിങ്ങനെ വിളിക്കാം.
സന്ദർഭം അനുസരിച്ച് ഇത്തരം സർക്യൂട്ടുകളിലെ വോൾട്ടേജ് ഉയർത്തുവാനും താഴ്ത്തുവാനുമാണു് പവർ ട്രാൻസ്ഫോർമറുകൾ ഉപയോഗിക്കുന്നതു്.
വൈദ്യുതോർജ്ജത്തിന്റെ അളവിനെക്കുറിച്ചുള്ള ചില അടിസ്ഥാന വിവരങ്ങൾ
അതായതു് ഒരു ഉപകരണം പ്രവർത്തിപ്പിക്കാൻ വേണ്ടി വരുന്ന ഊർജ്ജം (എനർജി) Wh = ഉപകരണത്തിന്റെ വാട്ടേജ് (W) x സമയം (h).
അതുതന്നെ പ്രായോഗികാവശ്യത്തിനു് വേണ്ടി ഉപയോഗിക്കുന്ന 'യൂണിറ്റ്' KWh ൽ = Wh /1000.
ഡേ ലൈറ്റ് സേവിങ്ങ്
സംരക്ഷണമാർഗ്ഗങ്ങൾ
വർഗ്ഗം:വൈദ്യുതവിതരണോപകരണങ്ങൾ
ആർത്താറ്റ് സെന്റ് മേരീസ് ഓർത്തഡോക്സ് പള്ളി
കുന്നംകുളത്തെ ആദ്യത്തേയും, ഏറ്റവും വലിയ ക്രിസ്തീയ ദേവാലയമാണ് ആർത്താറ്റ് സെന്റ് മേരീസ് ഓർത്തഡോക്സ് പള്ളി. കുന്നംകുളം നഗരസഭയിലെ ആർത്താറ്റ് ഭാഗത്ത് ഈ പള്ളി സ്ഥിതി ചെയ്യുന്നു. ദക്ഷിണേന്ത്യയിലെ പ്രമുഖ ക്രൈസ്തവ ദേവാലയങ്ങളിൽ ഒന്നാണ് ആർത്താറ്റിലെ പള്ളി.
ചരിത്രം
കേരളത്തിന്റെ ആദ്യകാലത്തിലെ വ്യാപാര കേന്ദ്രങ്ങളിലെ പ്രധാനിയായിരുന്നു ചാ‍ട്ടുകുളങ്ങര. ചാ‍ട്ടുകുളങ്ങര കമ്പോളത്തിൽ നിന്നും ചരക്കുകൾ മുസ്സിരീസ്സ്, പൊന്നാനി തുടങ്ങിയ തുറമുഖങ്ങളിലേക്ക് ജലമാർഗ്ഗം ചാട്ടുകൾ (ചെറുവള്ളങ്ങൾ) വഴി എത്തിച്ചിരുന്നു. ചാ‍ട്ടുകുളങ്ങര പ്രദേശത്ത് ജൂതന്മാർ വസിച്ചിരുന്നു. പിന്നീട് തോമാശ്ലീഹാ‍യുടെ വരവിൽ ഈ പ്രദേശത്ത് ക്രൈസ്തവ സമൂഹം രൂപപ്പെടുത്തി എന്നാണ് പറയപ്പെടുന്നത്. ലഘുചിത്രം|വൈദികനെ കൊലപ്പെടുത്തി എന്ന് പറയുന്ന സ്ഥലം. 1789ലെ ടിപ്പു പടയോട്ടത്തിൽ ഓലമേഞ്ഞ ഈ പള്ളി തീവെയ്ക്കപ്പെട്ടു. കൂടാതെ പള്ളിയുടെ മദ്ബഹായിൽ വച്ച് വൈദികനെയും മറ്റ് 19 പേരെ വധിക്കുകയും ചെയ്തു എന്നു പറയുന്നു. പിന്നീട് അൾത്താര ഭാഗം കൊല നടന്ന സ്ഥലത്ത് നിന്നും അൽപ്പം മാറി പുതുക്കിപണിതു. അതിനാൽ പള്ളിയെ വെട്ടി മുറിച്ച പള്ളി എന്നും വിളിക്കുന്നു.
യു.എ.ഇ. ദേശീയ ക്രിക്കറ്റ് ടീം
'''യു.എ.ഇ. ദേശീയ ക്രിക്കറ്റ് ടീം''' (അറബിക്:فريق الإمارات الوطني للكريكيت) (ഉർദു:متحدہ عرب قومی کرکٹ ٹیم کے امارات) അന്താരാഷ്ട്ര മത്സരങ്ങളിൽ യു.എ.ഇ.യെ പ്രതിനിധീകരിക്കുന്ന ഒരു ടീമാണ്. അവർ 1989ൽ ഐ.സി.സിയുടെ അംഗീകാരം നേടുകയും അടുത്ത വർഷം തന്നെ ഒരു അസ്സോസിയേറ്റ് അംഗമാകുകയും ചെയ്തു.
നിലവിലുള്ള ടീം ഘടന
===കൂടുതൽ ഏകദിന റൺസ് നേടിയ കളിക്കാർ ===
===കൂടുതൽ ഏകദിന വിക്കറ്റുകൾ നേടിയ കളിക്കാർ ===
പുറത്തേക്കുള്ള കണ്ണികൾ
വർഗ്ഗം:ദേശീയ ക്രിക്കറ്റ് ടീമുകൾ
അഗസ്റ്റ വിക്ടോറിയ ഓഫ് ഷ്ലെസ്വിഗ്-ഹോൾസ്റ്റീൻ
അഗസ്റ്റ വിക്ടോറിയ ഓഫ് ഷ്ലെസ്വിഗ്-ഹോൾസ്റ്റീൻ വി‌എ (അഗസ്റ്റെ വിക്ടോറിയ ഫ്രീഡെറിക് ലൂയിസ് ഫിയോഡോറ ജെന്നി; 22 ഒക്ടോബർ 1858 - 11 ഏപ്രിൽ 1921) ജർമ്മൻ ചക്രവർത്തിയായ വിൽഹെം രണ്ടാമനുമായുള്ള വിവാഹത്തിലൂടെ പ്രഷ്യയിലെ അവസാന ജർമ്മൻ ചക്രവർത്തിനിയും രാജ്ഞിയുമായിരുന്നു.
ആദ്യകാല ജീവിതവും കുടുംബവും
ഷ്ലെസ്വിഗ്-ഹോൾസ്റ്റൈൻ ഭാവി ഡ്യൂക്ക് ഫ്രെഡറിക് എട്ടാമന്റെയും വിക്ടോറിയ രാജ്ഞിയുടെ മരുമകൾ ഹോഹൻലോഹെ-ലാംഗെൻബർഗിലെ അഡെൽഹെയ്ഡ് രാജകുമാരിയുടെയും മൂത്തമകൾ അഗസ്റ്റ വിക്ടോറിയ ഡോൾസിഗ് കാസ്റ്റിലിൽ ജനിച്ചു. 1869-ൽ മുത്തച്ഛനായ ക്രിസ്റ്റ്യൻ ഓഗസ്റ്റ് II, ഷ്ലെസ്വിഗ്-ഹോൾസ്റ്റീൻ-സോണ്ടർബർഗ്-അഗസ്റ്റൻബർഗ് ഡ്യൂക്ക് മരിക്കുന്നതുവരെ അവർ ഡോൾസിഗിൽ വളർന്നു. തുടർന്ന് കുടുംബം പ്രിംകെനൗവിലേക്ക് മാറി.
കിരീടാവകാശി
1881 ഫെബ്രുവരി 27 ന് അഗസ്റ്റ തന്റെ രണ്ടാമത്തെ കസിൻ പ്രഷ്യയിലെ വിൽഹെം രാജകുമാരനെ വിവാഹം കഴിച്ചു. അഗസ്റ്റയുടെ മാതൃ മുത്തശ്ശി ലിനിംഗെനിലെ രാജകുമാരി ഫിയോഡോറ വിക്ടോറിയ രാജ്ഞിയുടെ അർദ്ധസഹോദരിയായിരുന്നു. വിൽഹെമിന്റെ മുത്തശ്ശിയുമായിരുന്നു.
വിൽഹെം തന്റെ ആദ്യത്തെ കസിനും അമ്മയുടെ സ്വന്തം സഹോദരിയുടെ മകളും ആയ ഹെസ്സിയിലെയും റൈനിലെയും എലിസബത്ത് രാജകുമാരിയോടും (1864–1918) (കുടുംബത്തിൽ "എല്ല" എന്നറിയപ്പെടുന്നു), വിവാഭ്യർത്ഥന നടത്തിയിരുന്നുവെങ്കിലും അവർ അത് നിരസിച്ചു. അദ്ദേഹം പ്രതികരിച്ചില്ല, താമസിയാതെ മറ്റൊരു രാജകുമാരിയെ വിവാഹം കഴിക്കുമെന്ന് ഉറച്ചുനിന്നു. വിൽഹെമിന്റെ കുടുംബം യഥാർത്ഥത്തിൽ അഗസ്റ്റ വിക്ടോറിയയുമായുള്ള വിവാഹത്തിന് എതിരായിരുന്നു, അദ്ദേഹത്തിന്റെ പിതാവ് പരമാധികാരി പോലും ആയിരുന്നില്ല. എന്നിരുന്നാലും, ചാൻസലർ ഓട്ടോ വോൺ ബിസ്മാർക്ക് വിവാഹത്തിന്റെ ശക്തമായ വക്താവായിരുന്നു. ഇത് പ്രഷ്യൻ സർക്കാരും അഗസ്റ്റയുടെ പിതാവും തമ്മിലുള്ള തർക്കം അവസാനിപ്പിക്കുമെന്ന് വിശ്വസിച്ചു. അവസാനം, വിൽഹെമിന്റെ അന്തർലീനത, ബിസ്മാർക്കിന്റെ പിന്തുണ, എല്ലയോടുള്ള അദ്ദേഹത്തിന്റെ നിർദ്ദേശം നിരസിച്ചതിനപ്പുറത്തേക്ക് നീങ്ങാനുള്ള ദൃഢനിശ്ചയം എന്നിവ വൈമനസ്യമുള്ള സാമ്രാജ്യകുടുംബത്തെ ഔദ്യോഗിക സമ്മതം നൽകാൻ പ്രേരിപ്പിച്ചു.
ചക്രവർത്തിനി
അഗസ്റ്റയെ കുടുംബത്തിനുള്ളിൽ "ഡോണ" എന്നാണ് വിളിച്ചിരുന്നത്. താനും വിൽഹെമും തമ്മിലുള്ള വിള്ളൽ ഭേദമാക്കാൻ ഡോണ സഹായിക്കുമെന്ന് പ്രതീക്ഷിച്ചിരുന്ന അമ്മായിയമ്മ വിക്ടോറിയയുമായി അവർക്ക് അൽപ്പം ഉദാസീനമായ ബന്ധമുണ്ടായിരുന്നു. നഴ്‌സിംഗോ ചാരിറ്റി പരിചയമോ ചായ്‌വോ ഇല്ലാത്ത ഡോണയ്ക്ക് റെഡ്ക്രോസിന്റെ തലവൻ എന്ന പദവി ലഭിച്ചതിൽ ചക്രവർത്തിനിയെ അലോസരപ്പെടുത്തി.(അവളുടെ ഓർമ്മക്കുറിപ്പുകളിൽ, വിക്ടോറിയ ലൂയിസ് രാജകുമാരി മറ്റൊരു ചിത്രം വരയ്ക്കുന്നു. അമ്മ ജീവകാരുണ്യ പ്രവർത്തനങ്ങളെ ഇഷ്ടപ്പെടുന്നുവെന്ന് പ്രസ്താവിക്കുന്നു). വിക്ടോറിയ ശുപാർശ ചെയ്തതിനേക്കാൾ വ്യത്യസ്തമായ വസ്ത്രമാണ് താൻ ധരിക്കുന്നതെന്ന് അവരോട് പറയുന്നത്, പ്രസവശേഷം തന്റെ രൂപം തിരികെ ലഭിക്കാൻ അവൾ സവാരി ചെയ്യില്ലെന്നും വിൽഹെമിനെ ഒരു മകനെന്ന നിലയിൽ തടയാൻ കഴിയില്ലെന്നും, അഗസ്റ്റയുടെ മകളായ വിക്ടോറിയക്ക് അവരുടെ പേര് നല്കില്ലെന്നും പറഞ്ഞ് സാധാരണയായി ചെറിയ സംഭവങ്ങളിലൂടെ അഗസ്റ്റ പലപ്പോഴും അമ്മായിയമ്മയെ നിസ്സാരമാക്കുന്നതിൽ സന്തോഷിച്ചിരുന്നു. (എന്നിരുന്നാലും, അവരുടെ ഓർമ്മക്കുറിപ്പുകളിൽ, വിക്ടോറിയ ലൂയിസ് അവരുടെ മുത്തശ്ശിയുടെയും മുത്തശ്ശിയായ വിക്ടോറിയ രാജ്ഞിയുടെയും പേരാണ് നൽകിയതെന്ന് പറയുന്നു).
പുറത്തേക്കുള്ള കണ്ണികൾ
വർഗ്ഗം:1858-ൽ ജനിച്ചവർ വർഗ്ഗം:1921-ൽ മരിച്ചവർ
കൂട്
thumb|right|കൊങ്ങിണിപ്പൂക്കൾക്കിടയിലെ ഒരു കിളിക്കൂട് ജന്തുക്കളുടെ - പ്രത്യേകിച്ച് പക്ഷികളുടെ - വാസസ്ഥലത്തെയാണ്‌ കൂട്  എന്നു സാധാരണ പറയുന്നത്. സഹിക്കാനാവാത്ത കാലാവസ്ഥയിൽ ചെറുത്തു നിൽക്കാനുള്ള വഴി, ശത്രുക്കളുടെ ആക്രമണത്തിൽനിന്നു രക്ഷ, സ്വന്തം കുഞ്ഞുങ്ങളെ വളർത്താൻ സുരക്ഷിതമായ ഒരു സ്ഥലം ഇതൊക്കെയാണ്‌ ജന്തുക്കൾ കൂടുണ്ടാക്കുന്നതിനുള്ള പ്രധാന ഉദ്ദേശ്യങ്ങൾ‌. എങ്കിലും ഈ ജീവികളെല്ലാം കൂടിനു പുറത്താണ്‌ കൂടുതൽ സമയവും ചെലവഴിക്കാറ്‌.
പക്ഷികൾ
ഒട്ടുമിക്കയിനം പക്ഷികളും മുട്ടയിട്ട് കുഞ്ഞുങ്ങളെ വളർത്തുന്ന ഘട്ടത്തിൽ മാത്രമാണ് കൂട് ഉപയോഗപ്പെടുത്താറ്. അവയിൽത്തന്നെ ഒരേ കൂട് വീണ്ടും വീണ്ടും ഉപയോഗിക്കുന്നത് വളരെ അപൂർവ്വമാണ്. കൂടുണ്ടാക്കുന്ന മിക്ക പക്ഷികളും ഓരോ പ്രജനനകാലത്തും പുതുതായി കൂടുണ്ടാക്കുന്നു. കാക്കയും മറ്റും അവയ്ക്ക് കാലാകാലങ്ങളിൽകിട്ടുന്നതെന്തും -ചുള്ളിക്കമ്പുകളോ, കമ്പിക്കഷണങ്ങളോ, തുടങ്ങി കൊത്തിയെടുത്തു പറക്കാവുന്ന എന്തും - ഉപയോഗിച്ച് കൂടുണ്ടാക്കുന്നു. അങ്ങനെ വളരെ അലക്ഷ്യമായി ഉണ്ടാക്കിയിരിക്കുന്നതെന്നു തോന്നുമെങ്കിലും എളുപ്പമൊന്നും കാക്കക്കൂടിനു കേടുപാട് സംഭവിക്കുകയില്ല. തലങ്ങും വിലങ്ങും വച്ചിട്ടുള്ള ചുളിക്കമ്പുകളുടെ പരസ്പരമുള്ള പിടിത്തമാണ് കാരണം. ഇത് നിർമ്മാണ വൈദഗ്ദ്ധ്യം ഏറെയൊന്നും ഇല്ലാത്ത കൂടിന് ഉദാഹരണമാണ്.
അമേരിക്കയുടെ ദേശീയപക്ഷിയായ കഷണ്ടിപ്പരുന്താണ്‌ മരത്തിൽ ഏറ്റവും വലിയ കൂട്‌ കെട്ടുന്നത്‌.
മാളങ്ങൾ
കംഗാരു എലികൾ, ഉറുമ്പുതീനികൾ എന്നിവ സ്വന്തമായി മാളമുണ്ടാക്കി ഒറ്റക്കു താമസിക്കുന്നവരാണ്‌. പലയിനം ഞണ്ടുകളും മണലിൽ മാളങ്ങൾ നിർമിച്ചു താമസിക്കുന്നവരാണ്‌. മറ്റുള്ളവർ ഉപേക്ഷിച്ചുപോയ മാളങ്ങളിൽ കയറി താമസിക്കുന്ന ധാരാളം ജീവികളുണ്ട്‌. അർഡ്വാർക്സ്‌ എന്ന ഒരിനം ജീവി ഉപേക്ഷിച്ചു പോകുന്ന മാളങ്ങളിലാണ്‌ വാർട്ട്‌ഹോഗ്‌ എന്നയിനം പന്നി താമസിക്കാറ്‌.
മണ്ണിൽ മാളമുണ്ടാക്കി താമസിക്കുന്ന കൂട്ടരിൽ പ്രെയറി നായ്ക്കൾ ആണ്‌ ഏറ്റവും മുന്നിൽ. ഈ മാളത്തിൽ പലയിടത്തായി കീരി, മുയൽ, മൂങ്ങ എന്നിവയും താമസിക്കാറുണ്ട്‌.
പലതരം കൂടുകൾ
ലഘു|ബീവറിന്റെ ലോഡ്ജ്
കൃത്രിമക്കൂടുകൾ
മനുഷ്യൻ വളർത്തുമൃഗങ്ങളെ ശത്രുക്കളിൽ നിന്നും സംരക്ഷിക്കുവാനായി കൃത്രിമമായ കൂടുകൾ നിർമ്മിക്കാറുണ്ട്. അതോടൊപ്പം പ്രതികൂല കാലാവസ്ഥയിൽ മൃഗങ്ങൾക്ക് ഇതൊരു രക്ഷാമാർഗ്ഗമാണ്. ഇത്തരം കൂടുകൾ തടി, ഇരുമ്പ്, കോൺക്രീറ്റ് തുടങ്ങിയവ ഉപയോഗിച്ച് നിർമ്മിക്കുന്നു. പരിശീലനം കിട്ടിയ മൃഗങ്ങൾ തനിയെ കൂട്ടിൽ പ്രവേശിക്കും.
കൊമേർസ്
കൊമേർസ്, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് ലോസ് ഏഞ്ചലസ് കൗണ്ടി യിൽ സ്ഥിതി ചെയ്യുന്ന ഒരു നഗരമാണ്. 2000 ലെ സെൻസസ് പ്രകാരം 12,568 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസ് പ്രകാരം 12,823 ആയി വർദ്ധിച്ചിരുന്നു. പടിഞ്ഞാറ് വെർനോൺ, വടക്കുപടിഞ്ഞാറൻ ഭാഗത്ത് ലോസ് ആഞ്ചലസ്, വടക്കുഭാഗത്ത് കിഴക്കൻ ലോസ് ആഞ്ചലസ്, കിഴക്ക് മൊണ്ടെബെല്ലോ, തെക്കു വശത്തുള്ള ഡൗണി, ബെൽ ഗാർഡൻസ്, തെക്കുപടിഞ്ഞാറ് മേയ്‍വുഡ് എന്നിവയാണ് ഈ നഗരത്തിൻറ അതിർത്തികൾ.
ലോസ് ഏഞ്ചലസ് നദി ഈ നഗരത്തിൻറെ തെക്കുപടിഞ്ഞാറൻ അതിർത്തിയുടെ ഭാഗമായിത്തീരുകയും ലോസ് ആഞ്ചലസ് നദിയുടെ പോഷകനദിയായ റിയോ ഹൊൻഡോ ഇതിനെ ഡൌണി യിൽ നിന്ന് വേർതിരിക്കുകയും ചെയ്യുന്നു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
അപ്പൂപ്പൻതറ
ആലപ്പുഴ പുന്നപ്ര നൂറ്റമ്പതിൽ ചിറപ്പാടത്ത് ഒന്നര നൂറ്റാണ്ട് മുമ്പ് സവർണ്ണ ഫാസിസവും അന്ധവിശ്വാസങ്ങളും ഒത്തുചേർന്ന് നടത്തിയ ഒരു കൊലപാതകമായിരുന്നു അപ്പൂപ്പൻ എന്ന പുതുപ്പള്ളിക്കാരനെ കൊന്ന് മടയിൽ ചവിട്ടി താഴ്ത്തിയത്.
അവലംബങ്ങൾ
വർഗ്ഗം:കേരളത്തിലെ കൊലക്കേസുകൾ
കാപ്ച്ച
പൊതുജനങ്ങളിൽ നിന്നും പ്രസിദ്ധപ്പെടുത്തലുകൾ സ്വീകരിക്കുന്ന വെബ്‌സൈറ്റുകളിൽ സ്വയം പ്രവർത്തിക്കുന്ന സങ്കേതങ്ങൾ ഉപയോഗിച്ച് അത്തരം വെബ്‌സൈറ്റുകളെ ദുരുപയോഗം ചെയ്യാറുണ്ട്. ഇത്തരം പ്രവൃത്തികൾ തടയുന്നതിനായി രൂപംനൽകിയ സങ്കേതം അഥവാ ചെറുപരീക്ഷണമാണ് കാപ്ച്ച അഥവാ കാപ്ച്ചാകോഡുകൾ. നിറങ്ങൾ ചേർത്തതോ വികലമാക്കിയതോ ആയ അക്ഷരങ്ങളും, അക്കങ്ങളും കലർന്ന എഴുത്തുകൾ പ്രസിദ്ധപ്പെടുത്തുന്നയാളെക്കൊണ്ട് വായിച്ചോ/കേട്ടിട്ടോ വെബ്‌പേജുകളിലേക്ക് പകർത്തി അത് വെബ്‌സർവറുകളിൽ വച്ച് പരിശോധിക്കുന്നു. രണ്ട് എഴുത്തുകളും സമാനമാണെങ്കിൽ പ്രസിദ്ധപ്പെടുത്തലുകൾ സ്വീകരിക്കുന്നു. അല്ലെങ്കിൽ വീണ്ടും ശ്രമിക്കുവാൻ ആവശ്യപ്പെടുന്നു. വാക്കുകൾ വികലാമായതിനാലും, വിവരങ്ങൾ വെബ്‌സർവറുകളിൽ നിന്നും വരുന്നതിനാലും കൃത്രിമ സങ്കേതം കൊണ്ട് ആ എഴുത്തുകൾ കണ്ടുപിടിക്കുവാൻ സാധിക്കുകയില്ല.
2000ൽ ലൂയിസ് വോൺ ആൻ, മാന്വേൽ ബ്ലം, നിക്കോളാസ് ജെ ഹോപ്പർ, ജോൺ ലാങ്ഫോർഡ് എന്നിവരാണ് കാപ്ച്ചയ്ക്ക് രൂപം കൊടുത്തത്. Capture എന്ന ഇംഗ്ലീഷ് പദത്തിൽ നിന്നുമാണ് Captcha രൂപം കൊണ്ടത്. "Completely Automated Public Turing test to tell Computers and Humans Apart" എന്നതിന്റെ ചുരുക്കമാണ് CAPTCHA.
അഗ്നിദേവൻ
വേദങ്ങളിൽ പ്രതിപാദിക്കപ്പെടുന്ന ഒരു ദേവനാണ് അഗ്നിദേവൻ. ഇന്ദ്രൻ കഴിഞ്ഞ് അടുത്തസ്ഥാനം അഗ്നിദേവനാണ്. അഷ്ടദിക്പാലകരിൽ ഒരാളായ അഗ്നി തെക്ക് കിഴക്ക് ദിക്കിന്റെ ആധിപത്യം വഹിക്കുന്നു.
പരമപുരുഷന്റെ മുഖത്തുനിന്ന് അഗ്നി ജനിച്ചു എന്നാണ് ഋഗ്വേദത്തിൽ പറയുന്നത്. മനുവിന്റെ അഭിപ്രായത്തിൽ, അഗ്നിയുണ്ടായത് ജലത്തിൽനിന്നാണ്. വായുവിൽനിന്നാണ് എന്നു വേദാന്തസൂത്രങ്ങളിൽ പറയുന്നു. അംഗിരസ്സിന്റെ പുത്രൻ, ശാണ്ഡില്യമഹർഷിയുടെ പൗത്രൻ, ബ്രഹ്മാവിന്റെ ജ്യേഷ്ഠപുത്രൻ എന്നെല്ലാം അഗ്നിയെക്കുറിച്ച് വേദപുരാണങ്ങളിൽ പരാമർശമുണ്ട്. അഗ്നിയെ സ്വർഗത്തിൽ നിന്ന് ഭൂമിയിലേക്ക് പ്രൊമിഥിയസ് കടത്തിക്കൊണ്ടുപോന്നെന്നും തൻമൂലം അദ്ദേഹം ദൈവത്തിന്റെ (സിയൂസ്) കോപത്തിനു പാത്രീഭൂതനായെന്നും ഗ്രീക്കുപുരാണത്തിൽ പറയുന്നു.
'അഗ്നിമീളേ പുരോഹിതം' എന്ന മന്ത്രത്തോടുകൂടി ആരംഭിക്കുന്ന ഋഗ്വേദത്തിൽ 200-ൽപ്പരം സൂക്തങ്ങൾകൊണ്ട് അഗ്നിയുടെ മഹിമ വർണിക്കപ്പെട്ടിട്ടുണ്ട്. പ്രായശ്ചിത്തഹോമങ്ങളിൽ ചെയ്യപ്പെടുന്ന അഗ്നിസ്തുതി മന്ത്രങ്ങളിലും അഗ്നിയെ സ്തുതിക്കുന്നു. മന്ത്രഹീനം ക്രിയാഹീനം
ഭക്തിഹീനം ഹുതാശയ
യദ്ഹുതം തുമയാദേവ
പ്രമാണങ്ങൾ
thumb|left|Sculpture of Agni from [[Musée Guimet]]
വർഗ്ഗം:ഹൈന്ദവദൈവങ്ങൾ വർഗ്ഗം:ഹിന്ദു ദേവന്മാർ
ഉദ്ഹിയഃ
ഈദുൽ അദ്ഹ ആഘോഷവേളയിൽ ദൈവപ്രീതി ആഗ്രഹിച്ചുകൊണ്ട് കാലികളെ ബലിയറുത്ത് ദാനം നൽകുന്നതിനെയാണ് ഉദ്ഹിയഃ (അറബിക്:أضحية)എന്നു അറിയപ്പെടുന്നത്. ഖുർബാനി എന്നും ഇതു അറിയപ്പെടുന്നു. മലയാളത്തിൽ ബലിയറുക്കൽ എന്നും വിളിക്കുന്നു. ബലിയറുക്കലുമായി ബന്ധപ്പെട്ടാണ് ഈദുൽ അദ്ഹയെ ബലിപെരുന്നാൾ എന്ന് മലയാളത്തിൽ വിശേഷിപ്പിക്കപ്പെടുന്നത്. മകനായ ഇസ്മയിലിനെ ബലിയറുക്കണമെന്ന ദൈവിക കല്പനയെ ശിരസ്സാവഹിക്കാൻ തയ്യാറായ ഇബ്രാഹീം പ്രവാചകനോട് അതു തടഞ്ഞ ദൈവം പകരം ഒരു ആടിനെ അറുക്കാൻ കല്പിച്ചതിന്റെ ആത്മാർപ്പണത്തെ പ്രതിനിധീകരിക്കുന്നതിനാണ് ഈ ആചാരം ഇസ്ലാമിൽ ഒരു ഐഛിക പുണ്യകർമ്മമാക്കിയത്. ഹിജ്റ കലണ്ടറിലെ പന്ത്രണ്ടാം മാസമായ ഹജ്ജ് മാസത്തിലെ പത്തു മുതൽ പതിമൂന്നു വരെയുള്ള ദിനങ്ങളിലാണ് (അയ്യാമുത്തശ്‌രീഖ്) ഈ കർമ്മം പുണ്യകരമായി കണക്കാക്കുന്നത്.
ബലിപെരുന്നാളിന്റെ ആദ്യദിനത്തിൽ പെരുന്നാൾ നമസ്കാരത്തിനു ശേഷമാണ് ബലിയറുക്കൽ നിർദ്ദേശിക്കപ്പെട്ടിട്ടുള്ളത്.ഒട്ടകം, ആട്, മാട് എന്നിവയാണ് ബലിക്ക് ഉപയോഗിക്കാവുന്ന മൃഗങ്ങൾ. ഒട്ടകം, മാട് എന്നീ മൃഗങ്ങൾ തനിച്ചും മറ്റുള്ളവരുമായി പങ്കു ചേർന്നും ബലി നൽകാം. പങ്കുചേരുകയാണെങ്കിൽ മൂന്ന്, അഞ്ച്,ഏഴു എന്നീ ഒറ്റയായ പങ്കാളികൾ വരെയാവാം. ബലിമൃഗം ആട് ആണെങ്കിൽ ഒരാൾ മാത്രമായി ബലി നൽകണം. ചെമ്മരിയാടാണെങ്കിൽ ഒരു വയസ്സു പ്രായമായതും കോലാടോ മറ്റു മാടുകളോ ആണെങ്കിൽ രണ്ടുവയസ്സും പൂർത്തിയാകണം. ഒട്ടകം നാലുവയസ്സായതാവണം. മാംസത്തിലെ ഒരു ചെറിയ വിഹിതം ബലിനൽകുന്നവൻ എടുക്കുകയും ബാക്കിയുള്ളത് ബന്ധുക്കൾക്കും പാവങ്ങൾക്കും ദാനം നൽകലും പണ്യകരമായി കണക്കാക്കുന്നു. ഉദ്ഹിയത്തിന്റെ മൃഗത്തിന്റെ ഒന്നും വിൽക്കാൻ പാടുള്ളതല്ല. എല്ല്, തോൽ എന്നിവയുൾപ്പെടെയുള്ള എല്ലാം ദാനമായി നൽകണം
മാരാമൺ കൺവൻഷൻ
എല്ലാ വർഷവും ഫെബ്രുവരി മാസം പത്തനംതിട്ട ജില്ലയിലെ മാരാമണ്ണിൽപമ്പാനദിയുടെ തീരത്താണ് കൺവൻഷൻ നടത്തപ്പെടാറുള്ളത്. 8 ദിവസം നീണ്ടു നിൽക്കുന്ന കൺവൻഷൻ 1896-ലാണ് ആരംഭിച്ചത്. 122-മത് കൺവൻഷൻ 2017 ൽ ആയിരുന്നു.
മാരാമൺ പരിസരത്തുള്ള എല്ലാ മാർത്തോമ്മാ ഇടവകകളിലേയും ജനങ്ങൾ ഒരാഴ്ച്ച മുൻപു തന്നെ പന്തൽകെട്ടുവാനുള്ള ഓല, മുള തുടങ്ങിയ സാമഗ്രികളുമായി പമ്പാതീരത്തെത്തി പന്തൽ നിർമ്മാണത്തിനു സഹായിക്കുന്നു. ഏകദേശം ഒരുലക്ഷത്തി അൻപതിനായിരം (150,000) ആളുകൾക്ക് ഒരേ സമയം ഇരിക്കുവാൻ സൗകര്യമുള്ള പന്തലാണ് നിർമ്മിക്കുന്നത്. വലിയ പന്തലിനടുത്തായി കൊച്ചുകുട്ടികളുമായി വരുന്ന സ്ത്രീകൾക്കായി കുട്ടിപന്തലുമുണ്ട്.
കൺവൻഷൻ നഗറിനടുത്തായി വിവിധ ഇടവകകളുടേയും, ക്രിസ്തീയ സ്ഥാപനങ്ങളുടേയും സ്റ്റാളുകളും വിശ്വാസികളുടെ സൌകര്യത്തിനായി ക്രമീകരിച്ചിരിക്കും. left|thumb|800px|മാരാമൺ കൺവൻഷൻ 2008 - കോഴഞ്ചേരി ഭാഗം
left|thumb|800px|മാരാമൺ കൺവൻഷൻ 2009 - മാരാമൺ ഭാഗം
അവലംബം
വിഭാഗം:ക്രിസ്തുമതസമ്മേളനങ്ങൾ വിഭാഗം:മാർത്തോമ്മാ സഭ
കഷണ്ടിക്കൊക്ക്
ഇന്ത്യൻ ഉപഭൂഖണ്ഡത്തിൽ സാധാരണയായി കണ്ടുവരുന്ന ഒരു പക്ഷിയാണ് കഷണ്ടിക്കൊക്ക് (കഷണ്ടിക്കൊക്കൻ, വെള്ള അരിവാൾക്കൊക്കൻ). ശാസ്ത്രനാമം (Threskiornis melanocephalus). ഇന്ത്യ, നേപ്പാൾ, ബംഗ്ലാദേശ്, ശ്രീലങ്ക തുടങ്ങി ജപ്പാൻ വരെയുള്ള ഏഷ്യയുടെ തെക്കുകിഴക്കൻ രാജ്യങ്ങളിൽ വിതരണം ചെയ്യപ്പെട്ടിരിക്കുന്നു. മഴക്കാലങ്ങളിൽ ജലാശയങ്ങൾക്ക് സമീപം കൂടുതലായി കാണപ്പെടുന്നു. നീണ്ട കറുത്ത നിറമുള്ള കൊക്ക് ഇതിൻ്റെ മുഖ്യ ആകർഷണമാണ്. കൊക്കിനും കഴുത്തിനും താഴെ ദേഹം മുഴുവൻ വെളുത്ത നിറം വ്യാപിച്ചിരിക്കുന്നു. കാലുകൾക്ക് കറുപ്പ് നിറം. കേരളത്തിൽ വയലുകളിൽ ധാരാളം കാണപ്പെടുന്നു.
ചിത്രശാല
വർഗ്ഗം:കൊക്കുകൾ വർഗ്ഗം:കേരളത്തിലെ പക്ഷികൾ
എഡ്വാർഡ് വിക്ടർ ആപ്പിൾടൺ
പ്രമുഖനായ യുണൈറ്റഡ് കിങ്ഡം ഭൗതിക ശാസ്ത്രഞ്ജനാണ് എഡ്വാർഡ് വിക്ടർ ആപ്പിൾടൺ (6 സെപ്റ്റംബർ ജനുവരി 1892 – 21 ഏപ്രിൽ 1965).
ജീവിതരേഖ
1892 സെപ്തംബർ 6-ന് ഇംഗ്ളണ്ടിലെ ബ്രാഡ്ഫോർഡിൽ ജനിച്ചു. പശ്ചിമ യോർക്ക്ഷെയറിലെ ഹാൻസൺ ഗ്രാമർ സ്കൂളിൽ നിന്നും പ്രാഥമിക വിദ്യാഭ്യാസം പൂർത്തിയാക്കിയ ഇദ്ദേഹം പിന്നീട് നാച്ചുറൽ സയൻസിൽ ഫസ്റ്റ്ക്ളാസ്സോടെ ബിരുദം കരസ്ഥമാക്കി. ഒന്നാം ലോകയുദ്ധകാലത്ത് പട്ടാളത്തിൽ ചേരുകയും 1920-കളിൽ കാവൻഡിഷ് ലബോറട്ടറിയിൽ ഭൌതികശാസ്ത്ര പരീക്ഷണങ്ങളുടെ ഡെമോൺസ്ട്രേറ്ററായി സേവനമനുഷ്ഠിക്കുകയും ചെയ്തു. ലണ്ടനിലെ കിങ്സ് കോളജിൽ ഭൌതികശാസ്ത്രത്തിലും കേംബ്രിഡ്ജ് സർവകലാശാലയിൽ പ്രകൃതിശാസ്ത്രത്തിലും പ്രൊഫസറായിരുന്നു. 1939-49 കാലയളവിൽ ശാസ്ത്രീയ വ്യാവസായിക ഗവേഷണ വിഭാഗത്തിന്റെ സെക്രട്ടറിയായി നിയമിതനായി. അയണോസ്ഫിയറിനെക്കുറിച്ചുളള പഠന ഗവേഷണങ്ങളെ മാനിച്ച് 1947-ൽ ഭൌതികശാസ്ത്രത്തിൽ ഇദ്ദേഹത്തിന് നോബൽ സമ്മാനം ലഭിച്ചു. ഇദ്ദേഹം നടത്തിയ അയണമണ്ഡലത്തെക്കുറിച്ചുള്ള വ്യത്യസ്തമായ ഗവേഷണങ്ങൾ റഡാറുകളുടെ നിർമ്മാണവുമായി ബന്ധപ്പെട്ട സാങ്കേതിക വിദ്യകൾക്ക് തുടക്കം കുറിക്കുന്നതിന് ഇദ്ദേഹത്തെ സഹായിച്ചു. 1949-65 വരെ ഇദ്ദേഹം കേംബ്രിഡ്ജ് സർവകലാശാലയിൽ പ്രിൻസിപ്പലും വൈസ്ചാൻസലറുമായി സേവനമനുഷ്ഠിച്ചു. 1965 ഏപ്രിൽ 21-ന് ഇദ്ദേഹം അന്തരിച്ചു.
അവലംബം
വർഗ്ഗം:1892-ൽ ജനിച്ചവർ വർഗ്ഗം: 1965-ൽ മരിച്ചവർ വർഗ്ഗം:സെപ്റ്റംബർ 6-ന് ജനിച്ചവർ വർഗ്ഗം:ഏപ്രിൽ 21-ന് മരിച്ചവർ
വർഗ്ഗം:ഭൗതികശാസ്ത്രത്തിനുള്ള നോബൽ സമ്മാന ജേതാക്കൾ വർഗ്ഗം:ബ്രിട്ടീഷ് ഭൗതികശാസ്ത്രജ്ഞർ
ഐഫോൺ
സോഫ്റ്റ്‌വെയർ
ഐഫോൺ ഒ.എസ്. ആണ് ഐഫോണിൽ ഉപയോഗിക്കുന്ന ഓപ്പറേറ്റിങ്ങ് സിസ്റ്റം. മാക് ഒ.എസ്. എക്സിൽ ഉപയോഗിച്ചിരിക്കുന്ന ഡാർവിൻ ഓപ്പറേറ്റിംഗ് സിസ്റ്റത്തിന്റെ ചെറിയ മാറ്റങ്ങൾ വരുത്തിയ പതിപ്പാണിത്. മാക് ഒഎസ് എക്സ് 10.5 ലിയോപാർഡ് പതിപ്പിൽ ഉൾപ്പെടുത്തിയിരിക്കുന്ന കോർ ആനിമേഷൻ എന്ന സോഫ്റ്റ്‌വെയറും ഇതിൽ ഉൾക്കൊള്ളിച്ചിട്ടുണ്ട്. പവർ വി.ആർ. (ഐഫോൺ 3ജി എസിൽ ഓപ്പൺജിഎൽ ഇ.എസ്. ) എന്ന ഹാർഡ്‌വെയറിന്റെ സഹായത്തോടെ അനിമേഷനുകൾ വളരെ ഭംഗിയായി കൈകാര്യം ചെയ്യുവാൻ ഇതിൽ സാധിക്കുന്നു. ആകെ ഉപയോഗിക്കുന്ന മെമ്മറിയിൽ (4 മുതൽ 32 ജി.ബി. വരെ) ഒരു ജി.ബിയിൽ താഴെ മാത്രമേ ഓപ്പറേറ്റിംഗ് സിസ്റ്റം ഉപയോഗിക്കുന്നുള്ളൂ. ആപ്പിൾ തന്നെ നൽകുന്ന മറ്റു അപ്ലിക്കേഷനുകളും, മറ്റു സോഫ്റ്റ്‌വെയറുകളും ഉപയോഗിക്കുന്നതിനു ഇതിൽ സാധിക്കും.
ആപ്ലിക്കേഷനുകൾ
watsapp
സോഫ്റ്റവെയർ അപ്ഡേറ്റുകൾ
ഐട്യൂൺസ് വഴിയാണ് ഐഫോൺ ഒഎസിൻറെ അപഡേറ്റുകൾ ആപ്പിൾ വിതരണം ചെയ്യുന്നത്.
മൾട്ടിമീഡിയ
മ്യൂസിക് ലൈബ്രറിയുടെ ലേഔട്ട് ഐപോഡിനും, സിംബിയൻ എസ്. 60 ഫോണിനും സമമാണ്‌. ഇതിൽ പാട്ടുകൾ ഗാനം,പാടിയ വ്യക്തി, ആൽബത്തിന്റെ പേര്‌, വീഡോയോകൾ, ഗാനത്തിന്റെ ശൈലി, സം‌വിധാനം ചെയ്തവരുടെ പേര്‌ തുടങ്ങിയ രീതികളിൽ ക്രമീകരിക്കുന്നതിനു സാധിക്കും. ഐപോഡിലേതിനു സമാനമായി ഐഫോൺ തിരിച്ചാൽ കവർഫ്ലോ മോഡിലേക്ക് പോവുകയും ഗാനത്തിന്റെ വിവരണം ലഭിക്കുകയും ചെയ്യും.
ഇൻറർനെറ്റ് കണക്ടിവിറ്റി
വൈ-ഫൈ, ജിഎസ്എം, എഡ്ജ് എന്നിവ ഉപയോഗിച്ചാണ് ഐഫോണിൽ ഇൻറർനെറ്റ് സൌകര്യം ലഭ്യമാകുന്നത്. ഐഫോണിൽ എച്ച്എസ്ഡിപിഎ ഉപയോഗിക്കുകയാണെങ്കിൽ 3.6 Mbit/Sec എന്ന നിരക്കിലായിരിക്കും ഡാറ്റാ ട്രാൻസ്മിഷൻ.
സഫാരി വെബ് ബ്രൌസറിൻറെ പരിഷ്കരിച്ച പതിപ്പാണ് ഐഫോണിൽ വെബ് ബ്രൌസിങ്ങിനായി ഉപയോഗിക്കുന്നത്. ലാൻഡ് സ്കേപ്പ് മോഡിലും പോർട്രെയിറ്റ് മോഡിലും വെബ് പേജുകൾ ആക്സ്സസ് ചെയ്യാവുന്നതാണ്.
ഇമെയിൽ
ഐഫോൺ എച്ച്.ടി.എം.എൽ. ഇമെയിൽ പിന്തുണയ്ക്കുന്നുണ്ട്. ഐ മാപ്, പോപ്3 എന്നീ മെയിൽ സ്റ്റാൻഡേർഡുകളും ഐഫോൺ പിന്തുണയ്ക്കുന്നുണ്ട്. ഇതുവഴി എമെയിൽ വഴി ഫോട്ടോകൾ അയക്കുന്നതിനു സാധിക്കും. പി.ഡി.എഫ്.,വേഡ്, പവർപോയന്റ്, എക്സൽ എന്നീ അറ്റാച്ചുമെന്റുകൾ തുറക്കുന്നതിനും വായിക്കുന്നതിനും സാധിക്കും.
വെബ്ഒഎസ്
വെബ്ഒഎസ് എൽജി വെബ്ഒഎസ് എന്നും അറിയപ്പെടുന്നു കൂടാതെ മുമ്പ് ഓപ്പൺ വെബ്ഒഎസ് എച്ച്പി വെബ്ഒഎസ് പാം വെബ്ഒഎസ് എന്നും അറിയപ്പെട്ടിരുന്നു. ഒരു മൊബൈൽ ഓപ്പറേറ്റിംഗ് സിസ്റ്റമായും ഉപയോഗിക്കുന്ന സ്മാർട്ട് ടിവികൾ പോലുള്ള സ്മാർട്ട് ഉപകരണങ്ങൾക്കായുള്ള ഒരു ലിനക്സ് കേർണൽ അടിസ്ഥാനമാക്കിയുള്ള മൾട്ടിടാസ്കിംഗ് ഓപ്പറേറ്റിംഗ് സിസ്റ്റമാണ്. തുടക്കത്തിൽ പാം, ഇങ്ക് വികസിപ്പിച്ചെടുത്തു (ഇത് ഹ്യൂലറ്റ്-പാക്കാർഡ് ഏറ്റെടുത്തു), എച്ച്പി പ്ലാറ്റ്ഫോം ഓപ്പൺ സോഴ്സ് ആക്കി, ആ ഘട്ടത്തിൽ അത് ഓപ്പൺ വെബ്ഒഎസ് ആയി മാറി.
ഐഫോൺ
നിയന്ത്രണങ്ങൾ
പലരീതിയിലുള്ള നിയന്ത്രണങ്ങൾ ഐഫോണിലുണ്ട്. ഹാക്കർമാർ ഈ നിയന്ത്രണങ്ങളെ മറികടക്കാൻ പലരീതികൾ ആവിഷ്കരിച്ചിട്ടുണ്ട്. പക്ഷേ ഇത്തരം രീതികൾ ഉപയോഗിച്ചാൽ ആപ്പിൾ വാറൻറി നൽകുകയില്ല. സിം ലോക്ക് ആണ് ഏറ്റവും പരിചിതമായ പദം. അതായത് ഒരു സേവന ദാതാവിന്റെ സിം മാത്രമേ ഉപയോഗിക്കാൻ പറ്റുകയുള്ളു. അതു പോലെ തന്നെ ആപ്പിൾ ആപ്പ് സ്റ്റോറിൽ നിന്നുള്ള ആപ്ലിക്കേഷനുകൾ മാത്രമേ ഇൻസ്റ്റാൾ ചെയ്യാൻ പറ്റുകയുള്ളു.
വെബ്ഒഎസ്
ഈ ഓപ്പറേറ്റിംഗ് സിസ്റ്റം പിന്നീട് എൽജി ഇലക്‌ട്രോണിക്‌സിന് വിറ്റു, കൂടാതെ എൽജി നെറ്റ്‌കാസ്റ്റിന്റെ പിൻഗാമിയായി എൽജി ടെലിവിഷനുകൾക്കായുള്ള ഒരു സ്മാർട്ട് ടിവി ഓപ്പറേറ്റിംഗ് സിസ്റ്റമായി ഇത് പ്രാഥമികമായി നിർമ്മിച്ചു. 2014 ജനുവരിയിൽ, ക്വാൽകോം എച്ച്പിയിൽ നിന്ന് സാങ്കേതിക പേറ്റന്റുകൾ നേടിയതായി പ്രഖ്യാപിച്ചു, അതിൽ എല്ലാ വെബ്ഒഎസ്, പാം പേറ്റന്റുകളും ഉൾപ്പെടുന്നു; അവരുടെ ഉപകരണങ്ങളിൽ ഉപയോഗിക്കാൻ എൽജി അവർക്ക് ലൈസൻസ് നൽകുന്നു.
ഐഫോൺ
ആക്ടിവേഷൻ
സാധാരണയായി ഫോൺ സേവനദാതാവുമായി ആക്ടിവേഷൻ ചെയ്യാത്തടത്തോളം കാലം വെബ്, മീഡിയ സൗകര്യങ്ങൾ ലഭ്യമായിരിക്കില്ല. ഭൂരിഭാഗം രാജ്യങ്ങളിൽ ഐഫോൺ 3ജി ആക്ടിവേറ്റ് ചെയ്താണ് നൽകുന്നത്.
വെബ്ഒഎസ്
പ്രീ(Pre), പിക്സി(Pixi), വീർ(Veer) സ്മാർട്ട്‌ഫോണുകൾ, ടച്ച്‌പാഡ് ടാബ്‌ലെറ്റ്, 2014 മുതൽ എൽജിയുടെ സ്‌മാർട്ട് ടിവികൾ, 2017 മുതൽ എൽജിയുടെ സ്‌മാർട്ട് റഫ്രിജറേറ്ററുകൾ, സ്‌മാർട്ട് പ്രൊജക്‌ടറുകൾ എന്നിവയുൾപ്പെടെ 2009-ൽ സമാരംഭിച്ചതിനുശേഷം വെബ്‌ഒഎസിന്റെ വിവിധ പതിപ്പുകൾ നിരവധി ഉപകരണങ്ങളിൽ ഫീച്ചർ ചെയ്‌തിട്ടുണ്ട്.
ഐഫോൺ
അവലംബം
വിഭാഗം:മൊബൈൽ ഫോണുകൾ വിഭാഗം:ആപ്പിൾ ഹാർഡ്‌വെയർ
വെബ്ഒഎസ്
2022-ന്റെ മധ്യത്തിൽ, പാംസ് വെബ്ഒഎസ് ആപ്പ് കാറ്റലോഗ്(Palm's webOS App Catalog), എസ്ഡികെ(SDK), ഹെൽപ്പ് സിസ്റ്റം എന്നിവയുടെ മുമ്പത്തെ മുഴുവൻ ആർക്കൈവും https://www.webosarchive.com/-ൽ തിരികെ കൊണ്ടുവന്നു.
2009–2010: പാം വഴിയുള്ള ലോഞ്ച്
പാം ഒഎസിന്റെ പിൻഗാമിയായി 2009 ജനുവരിയിൽ പാം വെബ് ഒഎസ്, പിന്നീട് പാം വെബ് ഒഎസ് എന്ന് വിളിക്കപ്പെട്ടു. 2009 ജൂണിൽ സ്പ്രിന്റ് പുറത്തിറക്കിയ യഥാർത്ഥ പാം പ്രീ ആയിരുന്നു ആദ്യത്തെ വെബ്ഒഎസ് ഉപകരണം. പാം പിക്‌സി പിന്തുടർന്നു. പ്രീ, പിക്സി എന്നിവയുടെ നവീകരിച്ച "പ്ലസ്" പതിപ്പുകൾ വെരിസൺ(Verizon), എടി&ടി(AT&T) എന്നിവയ്ക്ക് വേണ്ടി പുറത്തിറങ്ങി.
2010–2013: എച്ച്പി ഏറ്റെടുക്കൽ; ഓപ്പൺ വെബ്ഒഎസിന്റെ സമാരംഭം
2010 ഏപ്രിലിൽ എച്ച്പി പാമിനെ ഏറ്റെടുത്തു. മാർക്ക് ഹർഡ് സിഇഒ ആയിരുന്ന സമയത്താണ് പാം ഏറ്റെടുക്കൽ ആരംഭിച്ചത്, എന്നിരുന്നാലും ഏറ്റെടുക്കൽ പൂർത്തിയായതിന് തൊട്ടുപിന്നാലെ അദ്ദേഹം രാജിവച്ചു. പിന്നീട്, വെബ്‌ഒഎസിനെ പുതിയ എച്ച്പി സിഇഒ ലിയോ അപ്പോതെക്കർ ഒരു പ്രധാന ആസ്തിയും വാങ്ങലിനുള്ള പ്രചോദനവും ആയി വിശേഷിപ്പിച്ചു. 1.2 ബില്യൺ ഡോളറിന്റെ ഏറ്റെടുക്കൽ ജൂണിൽ പൂർത്തിയായി. സ്‌മാർട്ട്‌ഫോണുകൾ, ടാബ്‌ലെറ്റുകൾ, പ്രിന്ററുകൾ എന്നിവയുൾപ്പെടെ ഒന്നിലധികം പുതിയ ഉൽപ്പന്നങ്ങളിൽ ഉപയോഗിക്കുന്നതിന് വെബ്‌ഒഎസ് പ്ലാറ്റ്‌ഫോം വികസിപ്പിക്കാനുള്ള ഉദ്ദേശ്യം എച്ച്പി സൂചിപ്പിച്ചു.
അവലംബങ്ങൾ
വർഗ്ഗം:മൊബൈൽ ലിനക്സ് വർഗ്ഗം:മൊബൈൽ ഫോൺ ഓപ്പറേറ്റിംഗ് സിസ്റ്റങ്ങൾ വർഗ്ഗം:ടാബ്‌ലറ്റ് കമ്പ്യൂട്ടർ ഓപ്പറേറ്റിംഗ് സിസ്റ്റങ്ങൾ
ഏൽ (ദൈവം)
Ēl (אל) എന്നത് ദൈവം എന്നർത്ഥമാക്കുന്ന ഒരു വടക്കുകിഴക്കേ സെമിറ്റിക്ക് പദമാണ്. ലെവന്റ് ഭാഗത്ത് ഉഗാരിത്ത് ഫലകങ്ങളിലെ ലിഖിതങ്ങൾ പ്രകാരം ഏൽ അഥവാ ഇൽ പരമാധികാരിയായ ദൈവമായി, സകല മനുഷ്യരുടെയും ജീവികളുടെയും പിതാവും ആഷേറാ ദേവിയുടെ ഭർത്താവുമായി, വിശ്വസിക്കപ്പെട്ടു പോന്നു. സിറിയയിൽ ക്രി. മു. 2300 വർഷം പഴക്കമുള്ള എബ്ലാ സംസ്കാരത്തിന്റെ അവശിഷ്ടങ്ങളിൽ ഏൽ എന്ന പദം ദേവന്മാരുടെ പട്ടികയിൽ ഏറ്റവും മുകളിലായി ദേവാന്മാരുടെ പിതാവായി രേഖപ്പെടുത്തിയിരുന്നതായി കണ്ടു. ഏൽ ഒരു മരുഭൂമി ദൈവമായിരുന്നിരിക്കണം; ഐതിഹ്യങ്ങൾ പ്രകാരം രണ്ടു ഭാര്യമാരുണ്ടായിരുന്ന ഏൽ കുട്ടികളുമൊത്ത് മരുഭൂമിയിൽ ഒരു സങ്കേതം നിർമിച്ചുവത്രേ. ഏൽ നിരവധി ദേവന്മാരുടെ പിതാവായിരുന്നു, അവയിൽ ഏറ്റവും പ്രമുഖർ, ഗ്രീക്ക് സീയൂസ്, പോസിഡോൺ അല്ലെങ്കിൽ ഓഫിയോൺ, ഹേയ്ഡ്സ് അല്ലെങ്കിൽ താന്റോസ് എന്നിവർക്കു സമാനമായ സ്വഭാവങ്ങളുള്ള ഹദാദ്, യാം, മൊട് എന്നിവരായിരുന്നു.
പദഭേദങ്ങളും അർത്ഥങ്ങളും
ഇസ്ലാം മതത്തിൽ ഇലാഹ് ( إله )Ela എന്ന അറബി  വാക്കിനും ദൈവം എന്നാണർത്ഥം,മുസ്ലിംകൾ ദൈവത്തെ ഇലാഹ് എന്നും  الله എന്നുമാണ് വിളിക്കുന്നത്.
ഏൽ ക്രിസ്ത്യൻ ദൈവശാസ്ത്രത്തിൽ
ആദ്യകാല സഭാപിതാക്കന്മാരുടെ വീക്ഷണപ്രകാരം ഏൽ എന്നത് ദൈവത്തിന്റെ ആദ്യ ഹീബ്രു നാമമായിരുന്നു. ഡാന്റെ അലിഗിയേരി അദ്ദേഹത്തിന്റെ De vulgari eloquentiaഇൽ ഏൽ എന്ന പദമാണ് ആദം ഉച്ചരിച്ച ആദ്യ ശബ്ദം എന്നു അഭിപ്രായപ്പെടുന്നു.
ആധാരം, പുറത്തേക്കുള്ള കണ്ണികൾ
വിഭാഗം:ദൈവശാസ്ത്രം വിഭാഗം:ക്രൈസ്തവം
ദൈവം
ദൈവം എന്ന വാക്കിന് ഈശ്വരൻ എന്നും ഭാഗ്യം എന്നും അർത്ഥം ഉണ്ട്. ഇത് സംസ്കൃതത്തിൽ നിന്നും മലയാള ഭാഷ സ്വീകരിച്ച വാക്കാണ്. പൊതുവേ ദൈവം എന്ന സങ്കല്പം അബ്രഹാമിക മതങ്ങളുടെ സംഭാവനയാണ്. ലോകത്തിന്റെയും സകല സൃഷ്ടികളുടെയും സൃഷ്ടാവായി വിശ്വാസികൾ കണക്കാക്കുന്ന ശക്തിയെ സൂചിപ്പിക്കാനായി ദൈവം (God) എന്ന പദം ഉപയോഗിക്കപ്പെടുന്നു. സർവ്വശക്തൻ, സർവ്വജ്ഞൻ, കാരുണ്യവാൻ എന്നീ ഗുണഗണങ്ങൾ ദൈവത്തിനുണ്ടെന്നാണ് പൊതുവേ വിശ്വാസികൾ കരുതുന്നത്. ഏകദൈവവിശ്വാസികൾ ഏകനായ ദൈവത്തിൽ മാത്രം വിശ്വസിക്കുമ്പോൾ, ബഹുദൈവവിശ്വാസികൾ വിവിധ ദൈവങ്ങളിൽ വിശ്വസിക്കുന്നു. ആദിയോ അന്ത്യമോ ഇല്ലാത്ത ശക്തിയാണ് ദൈവം എന്ന് വിശ്വാസികൾ കരുതുന്നു. ദൈവത്തിന്റെ അസ്തിത്വം, ഗുണഗണങ്ങൾ എന്നിവ വിവിധ മതങ്ങളിൽ വ്യത്യസ്തമായി പരിഗണിക്കപ്പെടുന്നു. ദൈവം ഉണ്ടെന്നുള്ള വിശ്വാസമാണ് ഡീയിസം. എന്നാൽ ദൈവം പലപ്പോഴും പ്രപഞ്ചത്തിലെ കാര്യങ്ങൾ മാറ്റുകയോ മാറ്റുകയോ ചെയ്യുന്നില്ല. പ്രപഞ്ചം ദൈവമാണെന്ന വിശ്വാസമാണ് പാന്തീസം. അതേസമയം ദൈവങ്ങൾ ഇല്ലെന്ന വിശ്വാസമാണ് നിരീശ്വരവാദം.
ചില മതങ്ങളിൽ ഒരേയൊരു ദൈവമേയുള്ളു. ഇതിനെ ഏകദൈവവിശ്വാസം എന്ന് പറയുന്നു. അബ്രഹാമിക് മതങ്ങൾ (ക്രിസ്തുമതം, യഹൂദമതം, ഇസ്ലാം), ബഹായി വിശ്വാസം എന്നിവയാണ് ചില ഏകദൈവ മതങ്ങൾ. മറ്റു മതങ്ങളിൽ പല ദൈവങ്ങളുണ്ട്. ഇതിനെ ബഹുദൈവാരാധന എന്ന് പറയുന്നു. ഹിന്ദുമതം, ഷിന്റോ, താവോയിസം, പഗനിസം, വിക്ക, ബുദ്ധമതത്തിന്റെ ചില വകഭേദങ്ങൾ എന്നിവയാണ് ചില ബഹുദൈവ മതങ്ങൾ.
ഹിന്ദു മതത്തിൽ
ഹൈന്ദവ വിശ്വാസത്തിൽ സാധാരണഗതിയിൽ "പരബ്രഹ്മം", "ഈശ്വരൻ", "ഓംകാരം, "പരമാത്മാവ്", ആദിനാരായണൻ, പരമേശ്വരൻ, ഭഗവാൻ, ഭഗവതി, ആദിപരാശക്തി, വിഘ്‌നേശ്വരൻ തുടങ്ങിയവ ദൈവത്തെ കുറിക്കാനുപയോഗിക്കുന്ന പദങ്ങളാണ്. ത്രിമൂർത്തികളും ത്രിദേവിമാരും ഭഗവാന്റെ അല്ലെങ്കിൽ പരാശക്തിയുടെ മൂന്ന് ഗുണങ്ങളിൽ നിന്നും ഉണ്ടായവരാണ് എന്നാണ് ഹൈന്ദവ വിശ്വാസം. സൃഷ്ടി, സ്ഥിതി, സംഹാരം എന്നിവയാണവരുടെ ധർമ്മം. ഇത് യഥാക്രമം ബ്രഹ്മാവിഷ്ണുമഹേശ്വരൻമാരായും അഥവാ  മഹാകാളി, മഹാലക്ഷ്മി, മഹാസരസ്വതി എന്നി മൂന്ന് ഭാവങ്ങളിലും ആരാധിക്കപ്പെടുന്നു. ഇവർ ഈശ്വരനെ തൂണിലും തുരുമ്പിലും വരെ കാണുന്നവരാണ്. ഇതിനെ വിശ്വദേവതാസങ്കൽപ്പം എന്നും പറയാം. ശൈവ-ശാക്തേയ- വൈഷ്ണവ മതങ്ങളുടെ ഒരു സങ്കലനമാണ് ഇന്നത്തെ ഹൈന്ദവ വിശ്വാസം എന്ന് വിദഗ്ദ്ധർ പറയുന്നു. വൈഷ്ണവർ "ആദിനാരായണൻ", ശൈവമതക്കാർ "പരമശിവൻ", ശാക്തേയർ "ആദിപരാശക്തി", ഗണപതേയ മതക്കാർ "വിഘ്നേശ്വരൻ" എന്നും ഈശ്വരനെ സംബോധന ചെയ്തിരുന്നു. മനുഷ്യനെയും ദൈവത്തെയും ഒന്നായി കാണുന്ന അദ്വൈത സങ്കൽപ്പവും ഇതിൽ കാണാം.
ക്രിസ്തു മതത്തിൽ
യഹോവ എന്നും എന്ന ചതുരക്ഷരിയായും പുരാതന യഹൂദരും യഹോവയുടെ സാക്ഷികളും ദൈവത്തിനെ കുറിക്കുന്നു. അതേ പേരു തന്നെ ക്രിസ്തുമതാനുയായികളും ദൈവത്തിനെ കുറിക്കാൻ ഉപയോഗിക്കാറുണ്ട്. മറ്റൊരു സെമിറ്റിക് മതമായ ക്രിസ്തു മതത്തിൽ പൊതുവെ ദൈവത്തെ കുറിക്കാൻ "കർത്താവ്‌", "ക്രിസ്തു" അഥവാ "" (ഗ്രീക്കിൽ അഡൊനെയ്‌); "പിതാവ്, പുത്രൻ, പരിശുദ്ധാത്മാവ് (ത്രീത്വം)" തുടങ്ങിയ സ്ഥാനപ്പേരുകളാണ് ഉപയോഗിക്കുന്നത്.
ഇസ്ലാം മതത്തിൽ
ഇസ്ലാമിന്റെ ദൈവ സംജ്ഞ, അറബി ഭാഷയിലെ ദൈവത്തിനെ സംബോധന ചെയ്യാൻ ഉപയോഗിക്കുന്ന അള്ളാഹു എന്ന നാമം ഉപയോഗിക്കുന്നു.
മറ്റു വിശ്വാസങ്ങൾ
പ്രകൃതി പ്രതിഭാസങ്ങളോടുള്ള ആരാധന പിന്നീട് ബിംബരാധരയിലേക്കും ബഹുദൈവ ആരാധനയിലേക്കും വഴി തെളിയിച്ചു. ഭൂമിയിലെ വ്യത്യസ്ത സ്ഥലങ്ങളിൽ കണ്ട് വരുന്ന  ദൈവവിശ്വാസങ്ങളും വ്യത്യസ്തമാണ്.. ഇവ പ്രദേശികവുമാണ്. ഒരു പ്രദേശത്തെ ഒരു പ്രത്യേക കാലഘട്ടത്തെ അനുസ്മരിപ്പിക്കുന്ന ആചാരങ്ങൾ സംസ്ക്കാരങ്ങൾ ആ നാട്ടിലെ ദൈവ വിശ്വാസത്തിലോ അവ അടങ്ങുന്ന മതങ്ങളിലോ പ്രതിഭലിക്കുന്നതായി നരവംശ ശാസ്ത്രജ്ഞരും പുരാവസ്തു ശാസ്ത്രജ്ഞരും വിലയിരുത്തുന്നു. ലോകത്തെ ഏറ്റവും പഴക്കമുള്ള ദൈവ വിശ്വാസം ബഹുദൈവ വിശ്വാസം ആയിരുന്നു. ഏറ്റവും പഴക്കമുള്ള ഗ്രീക്ക്, ഇന്ത്യൻ പ്രാചീന സംസ്ക്കാരങ്ങളിൽ ഈ ആശയം നിലനിന്നിരുന്നു.ഈജിപ്ത് ൽ നിന്നായിരുന്നു ഏക ദൈവ വിശ്വാസത്തിന് തുടക്കം കുറിക്കുന്നത് എന്ന് വിശ്വസിക്കുന്നു.
ചിലർ രോഗം, അപകടം തുടങ്ങിയ നിസ്സഹായ അവസ്ഥയിലും മറ്റു ചിലർ സ്വർഗമോഹം/ പറുദീസാ, നരകഭയം, മോക്ഷം, പരമപദപ്രാപ്തി, നിർവാണം തുടങ്ങിയവക്ക്  വേണ്ടിയും ദൈവത്തെ ആരാധിക്കാറുണ്ട്. ചിലർ പ്രാചീന ദേവതാ സങ്കല്പങ്ങളിലൂടെ ദൈവത്തെ ആരാധിക്കുന്നു. ദേവീദേവന്മാരുടെ രൂപ വൈഭവങ്ങളെ ആരാധിക്കുന്നതും ദൈവിക സാന്നിധ്യം അപേക്ഷിച്ച് കൊണ്ടാണ്.
വിഭാഗങ്ങൾ
1. THEIST: പ്രപഞ്ചത്തെ സൃഷ്ടിച്ച് പരിപാലിക്കുന്നതോടൊപ്പം മനുഷ്യന്റെ ദൈനംദിന കാര്യങ്ങളിൽ അതീവ ജാഗ്രതയോടെ ശ്രദ്ധിക്കുകയും ഇടപെടുകയും രക്ഷാശിക്ഷകൾ നിർണയിച്ച് നടപ്പിലാക്കുകയും മറ്റും ചെയ്യുന്ന ഒരു സൃഷ്ടാവിൽ വിശ്വസിക്കുന്നവരെ ഈ വിഭാഗത്തിൽ പെടുത്താവുന്നത്. മതങ്ങൾ പരിചയപ്പെടുത്തുന്ന അല്ലാഹു, യഹോവ ,ഈശ്വരൻ
2. DEIST: പ്രപഞ്ചം സൃഷ്ടിക്കുകയും പ്രകൃതിനിയമങ്ങൾ നിർണയിക്കുകയും ചെയ്ത ഒരു ശക്തിയുണ്ടെന്നു മാത്രം വിശ്വസിക്കുന്നവർ ഈ വിഭാഗക്കാരാണ്. മനുഷ്യന്റെ ജീവിതത്തിൽ ദൈവത്തിനു പ്രത്യേക താൽപ്പര്യമൊന്നും ഉള്ളതായി ഇക്കൂട്ടർ കരുതുന്നില്ല.
3. PANTHEIST: പ്രകൃതിശക്തിയെ ദൈവമായിക്കരുതുന്നവരാണ് ഈ ഗണത്തിൽപ്പെടുന്നത്. പ്രപഞ്ചത്തിലെ എല്ലാ പദാർത്ഥങ്ങളിലും ഒരു ചൈതന്യം ഒളി മിന്നുന്നതായി ഇക്കൂട്ടർ വിശ്വസിക്കുന്നു. ആ ചൈതന്യത്തെ സ്തുതിക്കുകയോ ആരാധിക്കുകയോ ചെയ്യണമെന്ന നിർബ്ബന്ധമൊന്നും പ്രകൃതിവാദികൾക്കില്ല. മനുഷ്യനെയും പ്രകൃതിയുടെ ഭാഗമായി ഇവർ കാണുന്നു. അദ്വൈതവാദികളെ ഈ കൂട്ടത്തിൽ ഉൾപ്പെടുത്താവുന്നതാണ്.
സ്വഭാവം
വിശ്വാസമനുസരിച്ച് ദൈവശാസ്ത്രജ്ഞന്മാർ ദൈവത്തിന് പല സ്വഭാവങ്ങളും കല്പിച്ചു നൽകിയിട്ടുണ്ട്. അവയിൽ ഏറ്റവും സാധാരണമായവ താഴെ കൊടുത്തിരിക്കുന്നവയാണ്.
വിമർശനങ്ങൾ
ഭൂമി സൂര്യനെ വലംവെക്കുന്നു  എന്ന കോപ്പർനിക്കസിന്റെ കണ്ടെത്തലുകൾ 1633 ൽ ശരി വെച്ചതിന്  ഗലീലിയോ ഗലീലി എന്ന ജ്യോതിശാസ്ത്രജ്ഞനെ കത്തോലിക്ക സഭ മരണം വരെ തടവിന് വിധിച്ചു.അദ്ദേഹത്തിന്റെ മോശം ആരോഗ്യം കാരണം ശിക്ഷ വീട്ട് തടങ്കലിൽ ഒതുങ്ങിയിരുന്നു. എന്നാൽ ഗലീലിയോ മരിച്ച 1642ന് ശേഷം 1972 ൽ പോപ്പ്  ജോണ് പോൾ രണ്ടാമൻ സൂര്യനെ ഭൂമിയും മറ്റു ഗ്രഹങ്ങളും വലംവെക്കുന്നു എന്ന ഗലീലിയോ യുടെ  കണ്ടെത്തൽ അംഗീകരിച്ചു.
ആധുനിക കാലഘട്ടത്തിൻറെ വളർച്ചയോടെയാണ് അന്ധ വിശ്വാസത്തിന് വലിയ രീതിയിൽ വിമർശനങ്ങൾ നേരിടേണ്ടി വന്നത്.
അവലംബം
വർഗ്ഗം:ദൈവശാസ്ത്രം വർഗ്ഗം:മതം വർഗ്ഗം:വിശ്വാസങ്ങൾ
ഡയസ്പൊറ
പാലസ്തീൻ പ്രദേശത്തുനിന്ന് വിദേശങ്ങളിലേക്ക് യഹൂദർ നടത്തിയ കുടിയേറ്റങ്ങളെയാണ് ഡയസ്പൊറ (ഡയസ്പെറെ) എന്ന പദം കൊണ്ടർത്ഥമാക്കുന്നത്. ചിതറിപ്പോകൽ (Dispersion) എന്നർഥം വരുന്ന ഡയസ്പൊറ (Diaspora) എന്ന ഗ്രീക്കു പദത്തിൽ നിന്നാണ് ഈ പദം രൂപം കൊണ്ടിട്ടുള്ളത് എന്നു കരുതപ്പെടുന്നു. ഇസ്രായേൽ രാജ്യസ്ഥാപനത്തിന്റെ ആദ്യഘട്ടത്തിൽ യഹൂദർ തങ്ങളുടെ വംശീയ ഏകത (Ethnical Unity) നിലനിർത്തിക്കൊണ്ട് പാലസ്തീനിന്റെ അതിർത്തികൾക്കുള്ളിൽ മാത്രമാണ് കഴിഞ്ഞിരുന്നത്.
വികീർണ പ്രവാസം, ചിതറിപ്പോകൽ തുടങ്ങിയ പല അർത്ഥങ്ങളിൽ ഈ വാക്കുപയോഗിക്കപ്പെടുന്നുണ്ട്. അന്യദേശങ്ങളിലേക്ക് തൊഴിലിനുവേണ്ടി നടത്തുന്ന കുടിയേറ്റങ്ങളെയും 'പ്രവാസം'കൊണ്ടാണ് മലയാളത്തിൽ കുറിക്കുന്നത്. ജന്മദേശത്തേക്ക് തിരിച്ചുവരുന്ന താൽക്കാലിക കുടിയേറ്റക്കാരാണ് ഇത്തരം പ്രവാസികൾ. ഇതിൽനിന്ന് വ്യത്യസ്തമാണ് ഡയസ്‌പെറ എന്ന അർഥത്തിലുള്ള പ്രവാസം. ഒരു ദേശത്തിൽ ഉൾപ്പെടുന്നവരോ ഒരു പൊതുസംസ്‌കാരം പങ്കുവെക്കുന്നവരോ ആയ ഒരു ജനത പലകാരണങ്ങൾ കൊണ്ട് പല ദേശങ്ങളിലായി ചിതറിപ്പോയി അവിടങ്ങളിൽ അധിവസിക്കുന്നവരായിത്തീരുന്ന അവസ്ഥയാണിത്. ജൂതരുടെ പ്രവാസമാണ് ഡയസ്‌പെറക്ക് മാതൃകയായി എപ്പോഴും ചൂണ്ടിക്കാണിക്കപ്പെടുന്നത്. ജൂതർക്ക് മാത്രമല്ല, അറബികൾക്കും സ്‌പാനിയാർഡുകൾക്കും ആഫ്രിക്കക്കാർക്കുമെല്ലാമുണ്ട് പ്രവാസത്തിന്റെ നീണ്ട ചരിത്രങ്ങൾ.
യഹൂദരുടെ ഒഴിഞ്ഞുപോകൽ
ചരിത്രത്തിലെ അസാധാരണ ദുരവസ്ഥകളിലൊന്നായിരിന്നു ഇസ്രായേൽ ജനത്തിന്റെ വികീർണപ്രവാസം. സ്വന്തം ദേശത്തുനിന്ന് ലോകത്തിന്റെ മറ്റു ഭാഗങ്ങളിലേയ്ക്ക് ചിതറിപ്പോയതിനെയാണ് ഡയസ്പെറ എന്നവാക്ക് സൂചിപ്പിക്കുന്നത്. റോമാക്കർ പാലസ്തീൻ എന്ന പുനർനാമകരണം നടത്തിയ ജൂദായിൽ വളരെ കുറച്ച് ജൂതർ മാത്രമാണ് അവശേഷിച്ചത്. കുറേ പേർ പീഡനം സഹിക്കാനാവാതെ പലായനം ചെയ്യപ്പെട്ടു. കുറേപേരെ അടിമകളാക്കി വിൽക്കപ്പെട്ടു. നൂറ്റാണ്ടുകൾ നീണ്ടുനിന്നു ജൂയിഷ് ഡയസ്പെറ അവർ ഭൗതികമായല്ല ആത്മീയമായാണ് അനുഭവിച്ചത്. ജന്മദേശമില്ലായ്മയെ കുറിച്ചുള്ള ബോധം അവരുടെ വിശ്വാസത്തിന്റെ കൂടി ഭാഗമായിരുന്നു. പ്രാചീന ഇസ്രായേൽ വിട്ട് ദൂരദേശങ്ങളിൽ താമസിക്കേണ്ടി വന്ന ജൂതസമൂഹങ്ങളെയാണ് ഡയസ്പെറെ എന്ന വാക്കുകൊണ്ട് വിവക്ഷിക്കുന്നത്. വിശാലമായ അർഥങ്ങളുള്ള ഡയസ്പെറെ ഒരേസമയം ജീവിതരീതിയും ധൈഷണികമായ ആശയവും ആസ്തിക്യസ്ഥിതിയും മനോനിലയവുമാണ്. ആ ജീവിത വിശ്വാസ-പദ്ധതിയിലൂടെയാണ് നൂറ്റാണ്ടുകൾ നീണ്ട പ്രവാസത്തെ ഇസ്രായേൽ ജനത അതിജീവിച്ചത്.